title: Etninen profilointi

text: Rosalind Williams Lecraft oli vuonna 1992 espanjalaisella juna-asemalla, kun poliisi lähestyi ja pyysi häntä näyttämään henkilöllisyyspapreita. Williams Lecraftin kysyessä syytä, miksi hän on ainoa, joka pysäytettiin asemalla, totesi poliisi hänelle "It's because you"re black." "("Koska olet musta.")" Samana päivänä Williams Lecraft meni tekemään poliisiasemalle kantelun rodullisesta syrjinnästä. Kymmenen vuotta myöhemmin Yhdistyneiden kansakuntien ihmisoikeuskomitea totesi Espanjan valtion syyllistyneen lainvastaiseen profilointiin. Tuomio on historiallisesti erittäin merkittävä, koska se on ensimmäinen tuomio, jossa YK:n tasoinen elin tuomitsi poliisin rodun ja etnisen alkuperän perusteella tekemät henkilötarkastukset. Vuonna 2009 Espanjan valtio pyysi julkisesti anteeksi tapahtunutta.


title: Etninen profilointi

text: Epäilykset Suomessa tapahtuvasta etnisestä profiloinnista nousivat viime vuonna esiin sekä poliisin tekemien tehovalvontaiskujen että Musta barbaarin kirjoittaman Facebook-kirjoituksen myötä. Varsinkin Musta barbaarin tapaus sai paljon mediahuomiota ja nousi yhteiskunnallisen keskustelun keskiöön. Kaikki alkoi siitä, kun rap-artisti Musta barbaari kirjoitti julkisessa Facebook-sivustollaan äitinsä ja siskonsa joutuneen eräänä iltana poliisin pysäyttämäksi Helsingissä. Poliisi oli pyytänyt äitiä ja siskoa näyttämään passejaan. Naiset kummastelivat asiaa ja kysyivät, miksi poliisi haluaa nähdä heidän henkilöllisyyspaperinsa, mutta eivät saaneet selitystä. Sisko kieltäytyi antamasta papereitaan, koska ei ollut saanut mitään perusteltua syytä toimenpiteelle. Lopulta tilanne päättyi siihen, että sisko pistettiin rautoihin. Perhe epäili pysäytyksen johtuneen naisten ulkonäöstä, minkä takia he halusivat tehdä valituksen poliisin toiminnasta. Myöhemmin tapauksen esiselvityksessä todettiin, että poliisilla oli ulkomaalaislain nojalla toimivalta tarkistaa naisten henkilöllisyys eli toisin sanoen poliisi ei ole tapauksessa syyllistynyt etniseen profilointiin.


title: Etninen profilointi

text: Laillisuudesta huolimatta tapaus sai paljon mediahuomiota ja asiasta käyty julkinen keskustelu pakotti viranomaiset ottamaan kantaa sekä etniseen profilointiin että Suomessa harjoitettavaan ulkomaalaisvalvontaan Suomessa ulkomaalaisvalvonta määritellään ulkomaalaislaissa poliisin ja rajavartiolaitoksen lakisääteiseksi tehtäväksi, jonka ensisijaisena tarkoituksena on laittoman maassa oleskelun torjunta. Ulkomaalaisvalvonnan tulee perustua viranomaisen tekemään kokonaisarvioon eli joko ennakkotietoon, kokemukseen, analyysiin tai saatuihin vihjeisiin. Ulkomaalaisvalvonnan yhteydessä viranomaisella on oikeus tarkastaa pysäytetyn henkilöllisyys hänen oikeuksiaan samalla kuitenkin kunnioittaen. Suomessa etnistä profilointia epäillään tapahtuvan ulkomaalaisvalvonnan yhteydessä.


title: Etninen profilointi

text:
Etnistä profilointia on mahdollista tarkastella Howard Beckerin (1963) kehittämän kriminologisen leimaamisteorian (eng. labeling theory) ja poikkeavuusteorian (eng. deviance theory) avulla. Leimaamisteoria perustuu symboliseen interaktionismiin, jonka mukaan asioiden merkitykset ja mielikuvat syntyvät sosiaalisessa vuorovaikutuksessa. Leimaamisteorian mukaan tässä prosessissa tietynlainen käyttäytyminen leimataan negatiivisella tavalla yhteiskunnan normeista tai yleisesti hyväksytyistä käyttäytymis- tai toimintatavoista poikkeavaksi. Poikkeukselliseen käytökseen ei siis itsessään sisälly leimaa vaan poikkeuksellinen käytös leimataan sosiaalisessa vuorovaikutuksessa.
Kriminologisesta näkökulmasta poikkeava käytös mielletään osaksi nimenomaan rikollista käyttäytymistä. Teorian mukaan (Becker 1963) yhteiskunnan vahvimmissa asemissa olevat ryhmät kohdistavat kontrollia heikoimmassa asemassa oleviin luokittelemalla heitä jopa äärimmilleen poikkeaviksi ja ulkopuolisiksi. Näitä luokkia voivat esimerkiksi olla etniset ryhmät, marginaaliryhmät tai alemmat sosiaaliluokat. Poikkeuksellinen käytös siis mielletään rikolliseksi ja täten sosiaaliset ryhmät saavat osakseen sosiaalisen leiman, eli stigman. Äärimmillään tämä leima tai stigma voi jopa ryöstää ihmisarvon sen kohteelta tai kokonaisen ihmisryhmältä Käytännön esimerkkejä negatiivisesta leimaamisesta ovat esimerkiksi “kaikki muslimit ovat terroristeja”, “maahanmuuttajat ovat raiskaajia”, “romanit ovat varkaita”, “köyhät sosiaalipummeja” ja päihteiden ongelmakäyttäjät ovat “nistejä”. Leima vaikuttaa siihen, miten muu yhteiskunta tai yhteisö suhtautuvat leimaantuneeseen ryhmään tai yksilöön ja toisaalta myös yksilön käsitykseen itsestään. Se voi muuttua niin sanotuksi itseään toteuttavaksi ennusteeksi tai nostaa todennäköisyyttä tehdä rikoksia. On selvää, että leimaaminen asettaa ihmiset eriarvoiseen asemaan suhteessa toisiinsa ja vaikuttaa heidän mahdollisuuksiinsa toimia arkipäivässä ja yhteiskunnassa.


title: Etninen profilointi

text: Leimaamisteoria havainnollistaa, miten suuri merkitys mielikuvilla ihmisten välisessä vuorovaikutuksessa on. Kuitenkaan kaikkea normeista poikkeavaa käytöstä ei suoraan leimata rikolliseksi ja leiman voimakkuus vaihtelee asiayhteyden mukaan. Tämä määräytyy sen mukaan, mitä pidetään hyväksyttävänä. Sosiaaliset normit vaihtelevat kulttuureittain ja se, mikä on hyväksyttävää esimerkiksi Suomessa ei ole hyväksyttävää jonkun toisen kulttuurin piirissä ja koetaan epäsopivaksi. Esimerkiksi alasti saunominen ventovieraiden kanssa Suomessa on suomalaisille normaalia, mutta vaikkapa amerikkalaisessa näkökulmasta voidaan tulkita suorastaan hyvän maun vastaisena. Kun poikkeava käytös kuitenkin tulkitaan rikollisena käyttäytymisenä ja assosioidaan, eli yhdistetään johonkin vieraaseen kulttuuriin, tapahtumalla on syrjinnän ja rasismin näkökulmasta kauaskantoiset seuraukset. Mikäli leimaamista tapahtuu viranomaisten toimesta yhteiskunnan rakenteellisella tasolla esimerkiksi etnisen profiloinnin keinoin, sosiaalisen ryhmän leimaaminen voi aiheuttaa järjestelmällistä syrjintää. On huomioitavaa, että viranomaisten harjoittama (syrjivä) etninen profilointi itsessään luo näitä mielikuvia ja siten edesauttaa erilaisten kulttuurien leimaantumista.


title: Etninen profilointi

text: Nykyaikaa on kuvattu monessa suhteessa epävarmaksi. Ulrich Beck (2006) kuvaa postmodernia yhteiskuntaa nimenomaan riskiyhteiskunnaksi: perinteinen perherakenne on murtunut, työt ovat muuttuneet luonteeltaan pysyvistä työsuhteista lyhyiksi pätkätöiksi sekä ylikansalliset uhat, kuten terrorismi, aiheuttavat turvattomuuden tunnetta kansalaisille että taloudelliset kriisit toinen toisensa jälkeen koettelevat ihmisten luottamusta elämän jatkuvuuteen. Kun maailma on muuttunut epävarmaksi paikaksi elää, sitä aletaan mallintamaan hallittavaksi kokonaisuudeksi. Perinteisen kriminologisen näkökulman mukaan rikollisuus aiheutui yhteiskunnan rakenteista johtuvaksi ja esimerkiksi köyhyys ja vähäosaisuus tuotti rikollisuutta. Nykyään rikollisuus tulkitaan enemmän vapaaksi valinnaksi: kuka tahansa voi tehdä rikoksen, mikäli tilanne on vain siihen otollinen. Tämä uusliberalistinen ihmiskäsitys vallitsee myös poliittisessa päätöksenteossa ja vaikuttaa suoraan siihen, miten rikollisuutta hallitaan. Kaoottisessa ympäristössä, jossa kuka tahansa voi olla rikoksentekijä, valvotaan kaikkea. Tämä johtaa tiukentuneeseen kontrollin ja esimerkiksi nollatoleranssipolitiikan korostamiseen. Esimerkiksi Englannissa rave-kulttuuri on kokonaan kielletty, koska alakulttuuri liitetään vahvasti huumeiden viihdekäyttöön (esim. Koskela). Samanlaista nollatoleranssi-politiikkaa harjoitetaan myös Suomessa. Esimerkiksi nuorison graffiti-kulttuuria on pyritty rajoittamaan siten, että Järjestyslain 3 luvun § 13 on kielletty kokonaan spray-maalien hallussapito ilman hyväksyttävää syytä niiden käytöstä, mistä kertoo myös Stop Töhryille -kampanja.


title: Etninen profilointi

text: Rikospolitiikka on siis koventunut 2000-luvun vaihteessa. Garland (2001) kuvaa vastaavaa kehitystä teoksessaan "The culture of control" erityisesti Britanniassa ja Yhdysvalloissa. Koskela (2010) ja Törrönen (2004) kuvaavat puolestaan vastaavaa Suomessa. Koska rikoksentekijä voi olla kuka tahansa nykykäsityksen mukaan, valvontaa kiristetään ja keskitytään tilannetekijöihin. Tämä tarkoittaa ”vaarallisten paikkojen” määrittelyä ja ”rikoksen houkuttelevuuden” vähentämistä. Koska toiminta on luonteeltaan ennakoivaa, se tarvitsee tuekseen paljon kerättyä tietoa ympäristöstä. Vaarallisia tilanteita ikään kuin profiloidaan ja lasketaan todennäköisyyksiä erilaisille tapahtumille. Tästä näkökulmasta käsin kerätyt etniset tilastot ovat laittomia. ECRI eli the Fundamental Rights Agency and the Council of Europe’s European Commission against Racism and Intolerance kuitenkin suosittelee niin sanotun etnisen tilaston keräämistä. Mikäli data on oikein kerätty, säilötty ja siihen pääsy on suojattu, sitä voidaan käyttää syrjivän etnisen profiloinnin paikantamiseksi ja siten estämiseksi. Tällaisissa aineistossa on kuitenkin aina väärinkäytön riski ja ECRI korostaakin, että sitä ei saa kerätä, ellei sitä suojella selkeästi.


title: Etninen profilointi

text: Teknologinen kehitys on 1900-luvun lopulla ja 2000-luvun vaihteessa mahdollistanut myös uusia valvonnan keinoja. Maailma on muuttunut ja tieteellisellä kentällä puhutaankin digitaalisesta vallankumouksesta. Kun aiemmin valvonnassa käytettiin lähinnä työntekijöiden omaa havaintomaailmaa, eli työntekijöiden omia aisteja, nykyään uudet teknologiat ovat tulleet osaksi valvonnan ja kontrollin keinoja. Näitä keinoja ovat esimerkiksi kameravalvonta ja erityisesti maiden rajoilla tapahtuva kulunvalvonta. Lisäksi digitaalinen jalanjälki ja sähköisen viestimisen jäljittäminen mahdollistaa epäilyjen entistä tarkemman seuraamisen. Nämä teknologiset innovaatiot ovat keskeisiä esimerkiksi rajavartioinnissa, mutta myös kasvavissa määrin arjen paikoissa, kuten ostoskeskuksissa. Nämä keinot myös mahdollistavat pienen joukon hallittavaksi suuren määrän dataa. Kun aiemmin valvonnan ylläpitäminen on vaatinut toimiakseen paljon työvoimaa, nykyään sama määrä työtä on teknologisen kehityksen myötä mahdollista toteuttaa pienemmällä ihmismäärällä. Tällöin tieto keskittyy yhä harvemmalle ja siten myös vastuu siitä, miten tietoa käytetään, korostuu. Tähän sisältyy väärinkäytön riskejä etnisten tilastojen näkökulmasta. Esimerkiksi Suomessa ja Englannissa on eniten valvontakameroita Euroopassa, mutta ainoastaan Englannissa on olemassa selkeä eettinen koodisto yksityisen sektorin työntekijöille materiaalin hallinnasta ja sen käytöstä.


title: Etninen profilointi

text: Valvonta on laajempaa kuin aikaisemmin, ja mitä suurempi ihmisryhmä on valvonnan kohteena, sitä suuremmat ovat väärinkäytöksen riskit ja seuraukset. Viranomaiset siis keräävät dataa, mallintavat rikollisuuden todennäköisyyksiä ja pyrkivät ehkäisemään sitä kautta rikollisuutta. Ennakoivasta rikospolitiikka on saanut osakseen myös kritiikkiä tieteentekijöiltä.


title: Etninen profilointi

text: Etninen profilointi liittyy virkavallan ja etnisten vähemmistöjen väliseen suhteeseen. On tarkasteltava toisaalta virkavallan suhtautumista etnisiin vähemmistöihin ja myös toisaalta etnisten vähemmistöjen suhtautumista poliisiin. Poliisityössä käytännön haaste on painotella ennakoinnin ja tasavertaisen kohtelun välillä. Poliisin on tehtävä stereotypioita ja yleistyksiä, jotta rikosten ennakointi on mahdollista. Kuitenkin tämän perustuessa vain ulkoisiin piirteisiin, kontrolli painottuu huono-osaisiin (esim. Harrikari 2006 ja Korander 1998) ja profilointi on ennakkoluuloista (Korander 2004) ja siten syrjivää. Rikosten ennakointiin vaikuttavat kuitenkin myös monet muut tekijät, kuten ikä ja käyttäytyminen, joten poliisin toimintaa ei voi yksiselitteisesti arvostella. Etnisen syrjinnän ja rikosoikeusjärjestelmän välisestä suhteesta on tehty Pohjoismaissa vain vähän tutkimusta ja tieteelliselle tutkimukselle on tarvetta. Yleinen käsitys kuitenkin on, että esimerkiksi heikommasta yhteiskunnallisesta asemasta olevat henkilöt pidätetään helpommin.


title: Etninen profilointi

text: Euroopan unionin perusoikeusviraston vuonna 2010 tekemän vähemmistöjä ja syrjintää koskevan tutkimuksen mukaan poliisin kohtelun kokeminen syrjiväksi on selkeästi yhteydessä poliisia kohtaan koettuun luottamukseen. Tutkimus pohjautuu 23 500 maahanmuuttajan ja etnisen vähemmistön edustajan haastatteluun 27:stä Euroopan unionin jäsenvaltiosta. Tutkimuksessa ilmeni, että etniseen vähemmistöön kuuluvien kokemukset ja näkemykset poliisista ovat valtaväestöön verrattuna huomattavasti paljon negatiivisempia. Epäluottamus johtui sekä poliisiin kohdistuvista ennakkoluuloista että omakohtaisista negatiivisista kokemuksista. Käytännössä epäluottamus ilmeni poliisien välttelemisenä ja rikoksista ilmoittamatta jättämisinä. Esimerkiksi joka toinen väkivaltaa kokeneista vastaajista kertoi jättäneensä ottamatta yhteyttä poliisiin, vaikka olivat joutuneet väkivallan, uhkailun tai vakavan häirinnän kohteeksi. Tämä johtui suurimmaksi osaksi siitä, että vastaajat eivät uskoneen poliisin pystyvän tekemään asialle mitään.


title: Etninen profilointi

text: Englannissa ja Walesissa on tehty tutkimusta eri etnisten ryhmien välillä olevasta luottamuksesta virkavaltaa kohtaan 2000-luvulla. Tutkimuksessa selvisi, että 38 % mustista, 23 % aasialaisista ja 15 % oli ärsyyntynyt poliisin käytökseen viimeisen viiden vuoden aikana ja syitä olivat esimerkiksi epäkohtelias käytös. Poliisiin kuitenkin luotettiin myös paljon: 54 % valkoisista, 42 % aasialaisista ja 40 % mustista olivat hyvin tyytyväisiä tai tyytyväisiä poliisin toimintaan. Kuitenkin mustien on havaittu tutkimustiedon valossa olevan yleisesti tyytymättömiä poliisin toimintaan ja tämä vaikuttaa siihen, miten mustat suhtautuvat poliisia kohtaan. He ryhtyvät epätodennäköisemmin yhteistyöhön poliisin kanssa kuin esimerkiksi valkoiset. Tämän lisäksi mustaihoisilla oli voimakas kokemus siitä, että poliisit kohtelevat tiettyjä etnisiä ryhmiä epäreilusti. Home Office Citizen Survey –kyselyssä (2005) tutkittiin etnisten ryhmien luottamusta poliisia kohtaan. Tutkimuksessa huomattiin selkeitä luottamuseroja eri etnisten ryhmien välillä: valkoihoiset raportoivat luottavansa poliisiin 80 % paljon tai hyvin paljon, kun vastaavat luvut olivat aasialaisilla 79 %, etnisesti monitaustaiset (“mixed”) ja tummaihoisilla 69 %.


title: Etninen profilointi

text: Suomessa Egharevba (2004) on tutkinut Turussa afrikkalaisten maahanmuuttajien ja poliisin välistä yhteyttä. Tutkimuksesta selvisi, että 60 % Turun seudun afrikkalaisista maahanmuuttajista olivat kokeneet ”rodullista vääristymää” (racial bias) poliisin toiminnassa heitä kohtaan. Tämä tarkoitti aiheettomia pysäytyksiä ja ennakkoluuloisia asenteita. Tutkijan mukaan afrikkalaiset maahanmuuttajat ovat Suomessa syrjitty ja marginalisoitu vähemmistö. Vähemmistöryhmän keskuudessa havaittiin yleistä tyytymättömyyttä ja epäluottamusta poliisia kohtaan. Pitkänen ja Kouki (2002) haastattelivat poliiseja Suomessa ja tutkimuksessaan he havaitsivat 55 % uskovan maahanmuuttajien tekevän enemmän rikoksia ja 53 % uskovan maahanmuuttajien hyväksikäyttävän Suomen hyvinvointijärjestelmää. Tällä hetkellä Suomessa vallitsee siis molemminpuolinen epäily ja epäluottamus – sekä etnisen vähemmistön että poliisin. Afrikkalaisten maahanmuuttajien lisäksi Suomessa tutkittu erityisesti romaneja kontrollin kohteena. Mäkinen (2007) kuvasi Pro Gradu –tutkielmassaan, kuinka kauppakeskuksissa romaneihin kohdistui herkemmin kontrollia ja heitä tarkkailtiin enemmän. Grönfors (1981;1979) havaitsi poliisin olevan suvaitsematon romaneja kohtaan ja kohdistavan heihin poikkeuksellisen paljon valvontaa.


title: Etninen profilointi

text: Valkoihoisten luottamus Suomessa poliisiin on yleisesti korkea kansainvälisesti verrattuna (Kääriäinen 2008), mutta afrikkalaiset maahanmuuttajat kokivat poliisin toimivan heitä kohtaan epätasa-arvoisesti. Yhdysvalloissa tehty tutkimus oli tämän kanssa yhdenmukainen (Henderson et. Al. 1997). Tutkimuksissa on myös havaittu, että etnisistä taustoista olevat henkilöt kokevat enemmän rikollisuuden pelkoa ja erityisesti pelkoa joutua viharikoksen ja rasistisen teon uhriksi (Chongatera 2013). Heikko luottamus poliisiin ja rikoksen uhriksi joutumisen pelko ovat tyypillisempiä etnisistä taustoista olevilla henkilöillä kuin kantaväestöllä. Luottamuksen puutteeseen syyksi on esitetty vastavuoroisuuden puutetta, johon luonnollisesti on ehdotettu ratkaisuksi vastavuoroisuuden lisäämistä poliisien ja etnisten ryhmien välille. Mitä enemmän nämä ryhmät ovat tekemisissä keskenään, sitä enemmän ne ymmärtävät toisiaan (Meliala 2001).


title: Etninen profilointi

text: Helsingin turvallisuustutkimus (2017) on tutkinut kaupunkilaisten kokemusta turvallisuudesta ja luottamusta poliisiin. Luottamus Helsingin Poliisiin vuonna 2015 vieraskieliset luottivat joko paljon (33,7 %) tai melko paljon (46,3 %). Vastaava luku helsinkiläisillä suomen- tai ruotsinkielisillä oli 83,5 %.Tämä ei ollut samanlinjainen tulos kuin Egharevban (2004) havaitsemat tutkimustulokset Turusta. On kuitenkin huomioitava, että “vieraskielinen” -määritelmän alla on monenlaista ryhmää edustettuna. Näitä ryhmiä ovat esimerkiksi työperäiset maahanmuuttajat, maahanmuuttajat, pakolaiset ja niin edelleen. Kyselyyn vastaaminen on edellyttänyt myös yhteistä kieltä haastatellun ja haastateltavan välillä. Turun tutkimuksessa puolestaan tiedettiin tarkkaan tutkimukseen osallistuneen tausta.


title: Etninen profilointi

text: Vuonna 2015 Gallupin tekemän kyselyn mukaan vain 52 % vastaajista luotti Yhdysvalloissa poliisin, mikä on 4 % vähemmän kuin vuonna 2013 ja 7 % vähemmän kuin vuonna 2009. Luottamus poliisiin väheni kaikkien rodullistettujen ryhmien kohdalla, mutta muutos oli kaikkein suurinta latinalaisamerikkalaisten kohdalla. Vastanneista poliisin kertoi luottavansa 57 % valkoihoisista, 52 % latinalaisamerikkalaisista ja vain 30 % tummaihoisista.


title: Etninen profilointi

text: Yhdysvaltalaiset poliisia käsittelevät tutkimukset antavat hyvin samansuuntaisia tuloksia luottamuksen ja koetun oikeudenmukaisuuden suhteen kuin eurooppalaiset tutkimukset. Useassa rodullista profilointia käsittelevässä tutkimuksessa tummaihoiset ja latinalaisamerikkalaiset vastaajat uskovat valkoihoisia vastaajia vähemmän poliisin tekemien pysäytysten laillisuuteen sekä raportoivat huomattavasti enemmän poliisin käyttäytyneen epäasiallisesti pysäytysten aikana. Tämä vaikuttaa olennaisesti poliisia kohtaan koettuun luottamukseen, sillä ilman kunnollista syytä tehdyt pysäytykset paitsi kyynistävät yksilöä myös vähentävät huomattavasti luottamustaan poliisiin. Esimerkiksi Hagan (2005) toteuttamassa laajassa kyselytutkimuksessa latinalaisamerikkalaiset ja tummaihoiset nuoret kertoivat kokevansa kontrollin epäoikeudenmukaisemmaksi kuin valkoihoiset nuoret.


title: Etninen profilointi

text: Yhdysvalloissa rodullistetusta profiloinnista on tehty useita laadullisia ja määrällisiä tutkimuksia viimeisen kahdenkymmenen vuoden aikana. Terminologia eroaa hieman eurooppalaisesta tutkimuksesta, sillä yhdysvaltalaisessa tutkimuksessa käytetään hyvin usein käsitteitä rotu (race), black (tummaihoinen), hispanic (latinalaisamerikkalainen) ja white (valkoihoinen). Eurooppalaisessa etnistä profilointia koskevassa tutkimuksessa taas käytetään enemmän termejä etninen vähemmistö (ethnic minorities), valtaväestö (Member of State) tai puhutaan kuvailevasti jostakin tietystä etnisestä vähemmistöryhmästä tai vähemmistökansalaisuudesta esimerkiksi romanialaisista (Roma) tai Saharan eteläpuolisesta Afrikasta tulevat henkilöt (Sub-Saharan Africans). Erot johtuvat pitkälti poliittis-historiallista syistä.


title: Etninen profilointi

text:
Euroopan unionin perusoikeusviraston toteuttama EU-MIDIS-tutkimus on ensimmäinen laaja katsaus syrjivään etniseen profilointiin koko Euroopan tasolla. Tutkimus osoittaa, että vähemmistön edustajat joutuivat valtaväestöön kuuluvia vastaajia useammin pysäytetyksi ja ovat erityisen paljon poliisin valvonnan kohteena. Merkittävimmät erot valtaväestön ja vähemmistön edustajien väliset erot tutkimuksen mukaan ovat Belgiassa, Espanjassa, Kreikassa, Ranskassa, Saksassa ja Unkarissa. Ilmiön laajuuden ja kokonaiskuvan hahmottamiseksi haastateltiin tutkimuksessa kymmenessä jäsenmaassa vähemmistöjen lisäksi myös samalla alueella asuvia valtaväestöön kuuluvia henkilöitä. Haastatteluiden avulla haluttiin vertailla, eroavatko vähemmistöjen ja valtaväestöön kuuluvien yksilöiden kohtaamiset poliisin kanssa merkittävästi toisistaan. Tutkimustulokset osoittavat, että eroja näiden kahden ryhmän välillä löytyi niin yksittäisten kokemusten kuin pysäyttämiskertojen välillä. Tutkimuksessa löydettiin eroavaisuuksia myös etnisten vähemmistöjen välillä. Esimerkiksi romanit ja pohjoisafrikkalaiset raportoivat kaikista eniten syrjivästä kohtelusta ja heihin kohdistuneista pysäytyksistä.
Valtaväestöön kuuluvilla oli huomattavasti paljon vähemmän tai ei ollenkaan kokemuksia pysäytyksiä, kun taas vähemmistöjen edustajilla pysäyttämiskokemuksia oli huomattavasti paljon enemmän. Tulokset osoittavat, että kuudesta niistä kymmenestä jäsenvaltiosta poliisi oli pysäyttänyt useammin vähemmistöön kuuluvia henkilöitä 12 kuukauden sisällä. Tämä ero on tilastollisesti merkitsevä, mikä tarkoittaa sitä, että pysäytykset eivät ole vain sattumaa vaan taustalla on todennäköisesti syrjivää etnistä profilointia. Suurimmat valtaväestön ja vähemmistöjen väliset erot olivat Unkarissa, Kreikassa, Espanjassa ja Ranskassa. Merkittävä ero oli myös siinä, kuinka usein on joutunut poliisin pysäyttämäksi. Ainoastaan vähemmistöryhmän edustajat vastasivat tulleensa pysäytetyksi vähintään kolme kertaa viimeisen 12 kuukauden aikana, mikä tarkoittaa sitä, että etniset vähemmistöt ovat useammin poliisin valvonnan kohteena.


title: Etninen profilointi

text: Vastaajilta tiedusteltiin siitä, minkälaisia pysäytystilanteet olivat olleet ja missä ne olivat tapahtuneet. Merkittävimmän erot valtaväestön ja vähemmistöjen välillä liittyivät henkilöllisyyspapereihin, pysäytyspaikkoihin sekä poliisin tekemiin tarkastuksiin yksityisissä ajoneuvoissa. Sekä vähemmistöjen että valtaväestöön kuuluvien kohdalla suurin osa pysäytyksistä oli tapahtunut yksityisen ajoneuvon kyydissä, jolloin poliisi oli yleensä tiedustellut henkilöllisyyspapereita ja ajoneuvoon liittyviä asiakirjoja. Etnisten vähemmistöjen edustajat olivat kuitenkin yksityisissä ajoneuvoissa joutuneet valtaväestön edustajia huomattavasti useammin tarkempien ajoneuvo- ja/tai henkilötarkastuksien kohteeksi. Esimerkiksi Kreikassa 68 % romanivastaajista kertoi joutuneensa näiden pysäytysten aikana tarkempien henkilö- tai ajoneuvotarkastuksien kohteeksi, kun taas vastaava luku valtaväestön kohdalla oli 9 %.


title: Etninen profilointi

text: Toinen merkittävä ero ryhmien välillä oli se, että vähemmistöjen edustajat olivat joutuneet valtaväestöä huomattavasti useammin pysäytysten kohteeksi julkisessa kulkuneuvossa tai kadulla. Kymmenestä jäsenvaltiosta 0 – 30 % valtaväestön edustajista raportoi (maakohtaisesti) joutuneensa pysäytetyksi julkisessa kulkuneuvossa tai kadulla, kun taas vastaava luku etnisten vähemmistöjen kohdalla vaihteli 5 – 83:een %. Kaikista räikein ero oli Unkarissa, jossa näistä pysäytyksistä raportoi 83 % vähemmistöjen edustajista, mutta 0 % valtaväestön edustajista. Kolmas merkittävä ero oli se, että poliisit tiedustelivat henkilöllisyyspapereita etnisten vähemmistöjen edustajilta useammin kuin valtaväestöön kuuluvilta. Esimerkiksi Saksassa 43 % valtaväestön edustajista raportoi poliisin pyytäneen heitä näyttämään henkilöllisyyspapereitaan, kun taas vastaava luku turkkilaisten ja entisen Jugoslavian alueelta tulleiden kohdalla oli 75 %. Kokonaisuudessaan raportin tutkimustulokset osoittavat, että tietyissä jäsenvaltioissa poliisin tekemät pysäytykset ovat kyseenalaisia ja ne kohdistuvat painotetusti tiettyihin väestöryhmiin. Poliisin harjoittamaa toimintaa tulisikin järjestelmällisesti valvoa, jotta voidaan taata poliisitoiminnan tasavertaisuus, laadukkuus ja oikeudenmukaisuus.Lisäksi useissa Euroopan valtioissa on tutkittu etnistä profilointia kansallisella tasolla.


title: Etninen profilointi

text: Kun Suomessa puhutaan etnisestä profiloinnista, Englannissa ja Walesissa käytetään termiä racial profiling, joka suoraan käännettynä tarkoittaa rodullistettua profilointia. Englannissa etnistä profilointia harjoitetaan suhteellisen avoimesti, sillä Ministry Of Justice kerää ja julkaisee tilastoja rodun ja rikosoikeusjärjestelmän (Statistics on Race and the Criminal Justice System) välisestä yhteydestä. Tämän raportin (2010) mukaan poliiseilla on valta oikeudet pysäyttää ja tutkia yksilöt. Toimintaa oikeuttavat niin kutsuttu PACE eli Police and Criminal Evidence Act 1984, the Criminal Justice and Public Order Act 1994 osio 60 ja the Terrorism Act 2000 osa 44. Raportti koskee Englantia ja Walesia, ja sen mukaan mustaihoiset pysäytetään huomattavasti useammin kuin valkoihoiset. Pysäytykset, jotka pohjautuivat etniseen profilointiin, yleistyivät raporttien 2004/2005 ja 2008/2009 välisenä aikana. Vain alle 10 % pysäytyksistä johti pidätykseen. Vuoden 2008/2009 raportin mukaan erityisesti Lontoossa Stop and Search –tutkimispysäytyksiä kohdistui henkilöihin, jotka olivat etnisistä taustoista: 210 suhteessa 1000 pysäytykseen tehtiin mustaihoisille, kun vastaava luku oli valkoihoisilla 47. Muualla Englannissa ja Walesissa vastaavat luvut olivat 14 valkoihoisille ja 47 mustaihoisille. Tätä alueellista eroa raportissa tulkittiin niin, että suurin osa etnisistä taustoista olevilla asuu Englannin pääkaupungissa Lontoossa. Raportin mukaan siis mustaihoiset pysäytettiin valkoihoisiin verrattuna vuonna 7,2 kertaa todennäköisemmin ja aasialaiset 2,1 kertaa todennäköisemmin.


title: Etninen profilointi

text: On kuitenkin muistettava, että rikostilastot eivät edusta “totuutta” vaan niiden taustalla on jokin poliittinen ideologia, taloudellinen intressi tai päämäärä. Rikostilastot saattavat siis palvella jotain poliittisia tarkoituksia. Tämän lisäksi on myös mahdollista, että itse raportoinnissa tapahtuu systemaattinen virhe tai tietynlaisia rikoksia ja pysäytyksiä jätetään kokonaan raportoimatta. Tilastoja tulkittaessa on siis muistettava aina lähdekritiikki. Tämän lisäksi on huomioitava moraalipaniikin vaikutus rikostilastoihin. Kun mediassa kuvataan tietynlaista rikollisuutta tai rikoksentekijään liittyviä piirteitä, asiasta vironnut julkinen keskustelu aiheuttaa painetta poliittisille päättäjille. Tällöin rahalliset resurssit suunnataan tämän ilmiön ratkaisemiseksi, jolloin rikos saa erityistä huomiota ja tämä näkyy ylikorostuneesti myös rikostilastoissa. Kyse ei ole siis siitä, etteikö ilmiötä olisi aikaisemmin ollut, vaan että se saa yliedustetun aseman tilastoissa. Taloudellisten resurssien suuntaaminen johonkin tiettyyn rikokseen tai rikollisuuteen ovat luonnollisesti pois muun rikollisuuden tutkimuksen rahoituksesta. Piilorikollisuus (the dark figur) eli rikollisuus, joka jää raportoimatta ja mittaamatta, on tärkeä pitää mielessä, kiinnostuksen kohteena on todellinen ilmiö itse tilastoitujen numeroiden sijaan.


title: Etninen profilointi

text: Helsingin yliopiston Pysäytetyt-hanke tutkii parhaillaan etnistä profilointia Suomessa.


title: Etninen profilointi

text: Historian saatossa ovat useat rodullistettuun vähemmistöön luokitellut henkilöt Yhdysvalloissa kertoneet poliisin kohdistaneen heihin tarpeetonta ja epäoikeudenmukaista profilointia etenkin liikennevalvonnan yhteydessä. Tämä herätti tutkijoiden mielenkiinnon 1990-luvulla, minkä jälkeen Yhdysvalloissa on tehty useita tutkimuksia rodullistetusta profiloinnista. Suurin osa ilmiötä käsittelevistä tutkimuksista on keskittynyt poliisin harjoittamaan liikennevalvontaan. Useat tutkimustulokset osoittavat, että tummaihoiset ja latinalaisamerikkalaiset joutuvat valkoihoisia useammin pysäytysten, etsintöjen sekä erilaisten henkilö- ja ajoneuvotarkastuksien kohteeksi liikennevalvonnan yhteydessä. Esimerkiksi Bureau of Justice Statisticsin vuonna 2008 tekemän The Police-Public Contact Surveyn mukaan tummaihoiset (12,3 %) joutuvat valkoihoisia kolme kertaa (3,9 %) ja latinalaisamerikkalaisia kaksi kertaa (5,8 %) todennäköisemmin henkilötarkastusten kohteeksi liikennevalvonnan yhteydessä. Eroja löydettiin myös poliisien antamissa sakoissa, sillä aineiston mukaan latinalaisamerikkalaiset (63 %) ja tummaihoiset (58 %) saavat liikennesakkoja valkoihoisia huomattavasti paljon enemmän (53 %).


title: Etninen profilointi

text:
Myös Stanfordin yliopiston tekemän tutkimuksen mukaan tummaihoisten ja latinalaisamerikkalaisten todennäköisyys joutua liikennepysäytysten yhteydessä tarkemman tutkinnan kohteeksi on huomattavasti paljon suurempi kuin valkoihoisten. Tulosten mukaan poliisi pysäyttämistä henkilöistä tutkinnan kohteeksi joutui 5,4 % tummaihoisista ja 4,1 % latinalaisamerikkalaisista, mutta vain 3,1 % valkoihoisista. Tutkijoiden mukaan viranomaiset harjoittavat kaksinaismoralismia päättäessään keneen he kohdistavat tarkempia etsintöjä, sillä tummaihoisten ja latinalaisamerikkalaisten kohdalla etsintöjen perusteeksi käytetään huomattavan paljon vähemmän todistusaineistoa kuin muiden kohdalla. Itse asiassa tummaihoisiin ja latinalaisamerikkalaisiin kohdistuneiden tarkastusten yhteydessä paljastui huomattavan paljon vähemmän laittomuuksia kuin valkoihoisten kohdalla.
Tutkimusaineistona käytettiin Pohjois-Carolinan poliisin vuosina 2009–2014 ylläpitämästä rekisteriaineistosta, joka koostui 4,5 miljoonasta liikennepysäytyksestä, joihin oli kirjattu pysäytettyjen ihmisten etninen tausta, ikä ja sukupuoli sekä poliisin kirjoittamat perustelut pysäytyksille. Tilastolliset testit osoittivat vahvaa näyttöä siitä, että poliisi harjoittaa perusteetonta rodullista syrjintää Yhdysvalloissa. Analyysissa hyödynnettiin kahden vakiintuneen tilastollisen testin lisäksi tutkijoiden kehittämää uutta tilastollista työkalua, jonka avulla on tarkoitus tunnistaa rodullistettu profilointi poliisin tekemissä liikennepysäytyksissä. Tällä hetkellä tutkijat keräävät lisää aineistoa muista osavaltioista voidakseen tarkastella ilmiötä koko maanlaajuisesti sekä testatakseen uuden tilastollisen työkalun toimivuutta.


title: Etninen profilointi

text: Yhdysvalloissa on tehty myös useita tutkimuksia, joissa on tiedusteltu kansalaisten näkemyksiä rodullistetusta profiloinnista. Reizel ja Piquero tutkivat (2006) New Yorkissa asuvien käsityksiä ja kokemuksia etnisestä profiloinnista. Tulosten mukaan omakohtaiset kokemukset vaikuttavat sekä näkemykseen poliisista että kokemukseen rodullistetun profiloinnin kohteeksi joutumisesta. Ensinnäkin tutkimus osoitti, että vastaajan rodulla oli merkitystä tulosten kanssa, sillä “ei-valkoihoiset” (non-whites) uskoivat joutuneensa huomattavasti enemmän rodullistetun profiloinnin kohteeksi kuin valkoihoiset (whites) vastaajat. Yksilöt, jotka olivat kokeneet epäoikeudenmukaisuutta tai joilla oli huonoja kokemuksia poliisista kokivat joutuneensa huomattavasti paljon enemmän rodullistetun profiloinnin kohteeksi kuin ne, joilla ei ollut huonoja kokemuksia. Myös käsitykset ilmiöt laajuudesta vaihtelivat kokemusten mukaan, sillä kohtaamiset New Yorkin poliisin kanssa lisäsivät näkemystä, jonka mukaan etninen profilointi on hyvin yleistä.


title: Etninen profilointi

text: Jotta etnistä profilointia on mahdollista torjua, se täytyy tunnistaa ilmiönä yhteiskunnallisella tasolla. Tämä tarkoittaa sitä, että poliittiset päättäjät, profilointia työssään toteuttavat viranomaiset ja kansalaiset (etniseen taustaan katsomatta) ymmärtävät ilmiön olemassaolon, sen merkityksen ja mahdolliset seuraukset. Kun ilmiö on tunnustettu, on mahdollista tehdä sitä koskevia toimintapäätöksiä. Viimeisenä vaiheena on tarkastella yhteiskunnassa vallitsevia käytänteitä, säädöksiä ja sääntöjä muuttaen ne tehokkaammiksi ja paremmiksi. Tämä mahdollistaa myös toimivamman rikospolitiikan ja tehostaisi myös oikeiden syyllisten löytämistä. Euroopan unionin tasolla on tehty jo laajaa tausta- ja tutkimustyötä tämän yhteiskunnallisen ongelman ratkaisemiseksi. Tutkimusten mukaan eriarvoisuutta vähentävät käytänteet lisäävät yhteiskunnallista hyvinvointia. Oppaat tarjoavat hyödyllistä informaatiota etnisen profiloinnin ymmärtämistä kokonaisvaltaisesti mustavalkoisen maailmankuvan sijaan. Mustavalkoinen näkökulma “kaikki poliisit ovat rasisteja” ei tarjoa rakentavaa lähtökohtaa tämän haastavan ja moniulotteisen ilmiön ratkaisemiseksi. Tieto on hyödyllistä niin poliiseille, päättäjille, etnisille vähemmistöille sekä järjestöille että poliittisille päättäjille.


title: Etninen profilointi

text: a. EU:n kehittämä opas: Euroopan unionin perusoikeusvirasto julkaisi vuonna 2011 oppaan nimeltä Kohti tehokkaampaa poliisitoimintaa. Syrjivän etninen profilointi sen tausta ja ehkäiseminen. Opas on käännetty usealle eri kielelle ja se löytyy elektronisena versiona perusoikeusviraston nettisivuilta. Julkaisu on ennen kaikkea tarkoitettu poliisin päällystölle, mutta se sisältää erittäin hyödyllistä tietoa myös muille turvallisuusalan työntekijöille. Oppaassa käydään läpi aiheeseen liittyvää tutkimustietoa sekä pureudutaan etnisyyden, syrjinnän ja profiloinnin käsitteisiin. Julkaisun tarkoituksena on selventää profiloinnin ja syrjivän etnisen profiloinnin välisiä eroja sekä tarjota poliiseille työkaluja oikeanlaisen profiloinnin toteuttamiseen. Opas toimii perusoikeusviraston mukaan käytännön läheisenä apuvälineenä, jota poliisi voi hyödyntää työssään.


title: Etninen profilointi

text: b. A Handbook of Good Practices: Sisältää noin sata tapaustutkimusta yhdeksästätoista Euroopan valtiosta ja Yhdysvalloista. Julkaisun tarkoituksena on selventää profiloinnin ja syrjivän etnisen profiloinnin välisiä eroja.


title: Etninen profilointi

text: c. Kulttuurien tuntemus ja oikeanlaisten kohtaamisten lisääminen. Esimerkiksi Romanin ja poliisin kohdatessa -opas.


title: Etninen profilointi

text: d. Poliisin eettinen vala: Poliiseilla on Suomessa oma eettinen valansa, jonka vannovat kaikki perustutkinnon 1.10.2000 jälkeen suorittaneet poliisit, jotka tämän jälkeen toimivat poliisin virassa. Valaan on sisällytetty ammattikunnan tärkeimmät arvot ja toimintatavat, joita poliisin odotetaan Suomessa noudattavan. Valan tarkoituksena on parantaa poliisien tietoisuutta niin ammattietiikan, arvojen kuin toimintatapojen suhteen. Vala menee seuraavalla tavalla: “Lupaan parhaan kykyni ja taitoni mukaan käyttäytyä aina ja kaikissa tilanteissa poliisin arvolle sopivalla tavalla. Kunnioitan jokaisen ihmisarvoa ja oikeuksia. Käytän poliisin valtuuksiani lainsäätäjän tarkoittamalla tavalla. Noudatan esimiesteni käskyjä ja olen valmis kohtaamaan poliisin ammattiin liittyvät vaarat. Toimin avoimesti ja sovinnollisuutta edistäen. Käyttäydyn rehdisti, auttavaisesti ja ammatillista yhteishenkeä vahvistaen. Olen oikeudenmukainen ja toimin koko työyhteisön parhaaksi. Tällä tavalla tahdon poliisina palvella.”


title: Etninen profilointi

text: Suomessa yhdenvertaisuusvaltuutetun puoleen voi kääntyä, jos on kokenut tai havainnut syrjintää iän, alkuperän, kansalaisuuden, kielen, uskonnon, vakaumuksen, mielipiteen,poliittisen toiminnan, ammattiyhdistystoiminnan, perhesuhteiden, terveydentilan, vammaisuuden, seksuaalisen suuntautumisen tai muun henkilöön liittyvän syyn perusteella.


title: Etninen profilointi

text: Aihe on herättänyt keskustelua myös Suomessa.


title: Kulttuuritalo Jaatsi

text: Jaatsi on taiteilija Akseli Gallen-Kallelan lapsuudenkoti ja sijaitsee Sastamalassa.


title: Kulttuuritalo Jaatsi

text: Jaatsin talon seinässä on muistolaatta: ”Tämän Jaatsin talon, joka on vuodesta 1920 ollut Tyrvään kunnan toimitalona, rakennutti Peter Wilhelm Gallén kunnallisen itsehallinnon syntyessä suurina nälkävuosina 1867–1868.” Jaatsin puiston luonnonkiveen on upotettu laatta, jossa lukee: ”Kalevaisen kansan suuri kuvaaja Akseli Gallen-Kallela kasvoi kehdosta mieheksi näillä kunnahilla”. Jaatsin puistossa on Gallen-Kallelan pronssiin valettu näköispatsas, jonka ovat tehneet Alpo Sailo ja Nina Sailo (1927/1960).


title: Kulttuuritalo Jaatsi

text: Kulttuuritalo Jaatsissa on nykyään Sastamalan kaupungin kulttuuripalveluiden toimisto. Kulttuuritalossa järjestetään taidenäyttelyitä, pienimuotoisia konsertteja, erilaisia kulttuuritilaisuuksia ja musiikin opetusta.


title: Poro (salaseura)

text: Poro, purrah tai purroh on miesten salaseura Sierra Leonessa, Liberiassa, Guineassa ja Norsunluurannikolla. Siihen viitataan joskus metsästysseurana, johon vain miehet pääsevät. Naisten vastaavanlainen salaseura on sande. Poro-yhteisön tarkoitus on valmistaa pojat ja nuoret miehet aikuiselämään. Menneisyydessä eurooppalaiset vertasivat yhteisöä vapaamuurariuuteen.


title: Poro (salaseura)

text: Poron korkea-arvoisinta jäsentä kutsutaan temnejen keskuudessa nimeltä "kashi" ja mendejen keskuudessa nimeltä "taso". Korkea-arvoisin jäsen pitää päällään puista päähinettä ja ihmisen pääkalloja ja reisiluita esittäviä keppiä, joiden sanotaan olevan entisten kashien / tasojen. Päähineeseen kuuluu myös lintujen sulista tehty kypäränkoriste. Tullaakseen kashiksi / tasoksi vaatii tietyn ajan viettämistä erikoisten lääkkeiden valmistusta ja käyttämistä opetellessa. Lisäksi korkea-arvoisimmaksi jäseneksi pääseminen vaatii muodollisen initiaation joltakulta, joka on jo korkeimman arvon omaava jäsen.


title: Poro (salaseura)

text: Poikien ja nuorten miesten initiaatioprosessi vaatii eristyksissä olemista metsässä sijaitsevassa leirissä, jossa he saavat elämänohjeita ja moraalista opetusta poro-laulujen ja -tarinoiden kautta, jotka korostavat yhteistyön ja solidaarisuuden arvoja. Jos heitä ei ole vielä ympärileikattu, tullaan nuoret miehet ympärileikkaamaan heidän metsässä viettämänsä kauden aikana, jonka ohella heille annetaan erityinen poro-nimi. Initiaation loppua kohden he joutuvat käymään läpi erilaisia miehuutta testaavia koetuksia ja koettelemuksia. Menneisyydessä he myös saivat poro-merkin selkäänsä ja olkapäihinsä. Poro-yhteisön vanhanaikaisia menettelyitä todistetaan eurooppalaisten kuvauksissa poron kasheista / tasoista 1700-luvun puoliväliltä ja heidän viittauksistaan yhteisöön ja sen toimintaan, joka ulottuu 1600-luvun alkuun.


title: Etyylimetyylifenyyliglysidaatti

text: Etyylimetyylifenyyliglysidaatti (CHO) on epoksideihin ja estereihin kuuluva orgaaninen yhdiste. Yhdistettä voidaan käyttää hajusteena ja aromiaineena.


title: Etyylimetyylifenyyliglysidaatti

text: Huoneenlämpötilassa etyylimetyylifenyyliglysidaatti on väritöntä tai kellertävää nestettä. Aineella on tunnusomainen voimakkaan mansikankaltainen tuoksu ja maultaan se on hieman hapan ja mansikankaltainen. Yhdisteellä esiintyy sekä optista isomeriaa että cis-trans-isomeria ja kaupallinen etyylimetyylifenyyliglysidaatti on neljän eri isomeerin raseeminen seos. Toisinaan etyylimetyylifenyyliglysidaattia kutsutaan myös nimellä mansikka-aldehydi, vaikka sen rakenteessa ei ole aldehydeille tunnusomaista funktionaalista ryhmää.


title: Etyylimetyylifenyyliglysidaatti

text: Etyylimetyylifenyyliglysidaattia valmistetaan emäksisissä olosuhteissa asetofenonin ja etyyliklooriasetaatin välisellä niin kutsutulla Darzens-kondensaatiolla. Reaktiossa muodostuvien eri isomeerien välinen suhde riippuu käytetystä emäksestä. Etyylimetyylifenyyliglysidaattia voidaan käyttää hajusteena kosmetiikkatuotteissa esimerkiksi saippuoissa. Sitä käytetään myös aromiaineena elintarvikkeissa kuten jäätelöissä ja leivonnaisissa.


title: Sande (salaseura)

text: Sande, joka tunnetaan myös nimillä zadεgi, bundu, bundo sekä bondo, on naisten salaseura Liberiassa, Sierra Leonessa, Guineassa ja Norsunluurannikolla. Sande-yhteisö valmistaa tytöt aikuisikään rituaaleilla, joihin kuuluu muun muassa naisen sukupuolielinten silpominen. Yhteisön puolestapuhujien mukaan tämä juurruttaa naisiin käsityksen moraalista ja oikeanlaisesta seksuaalisesta käyttäytymisestä kuin myös koko yhteisön edun ajamista.


title: Sande (salaseura)

text: Sande-yhteisössä naisen sosiaaliset sekä poliittiset intressit korostetaan ja heidän välillä vallitsevaa solidaarisuutta ajetaan, samalla lailla kuin miesten vastaavanlaisessa poro-yhteisössä.


Luettelo Alankomaiden laivaston sukellusveneistä listaa Alankomaiden kuninkaallisen laivaston sukellusveneet ensimmäisestä "Hr. Ms. O 1":stä palveluksessa oleviin Walrus-luokan aluksiin.


title: Luettelo Alankomaiden laivaston sukellusveneistä

text: Sukellusveneaselajin perustamisesta alkaen laivaston sukellusveneet oli jaettu kahteen osaan O-sarjaan (), joka oli suunniteltu toimimaan Pohjanmerellä ja Alankomaiden rannikolla. Tunnuskirjaimen O lisäksi sukellusveneiden tunnuksena oli arabialainen numero. Toisena oli K-sarja (), joka oli suunniteltu toimimaan siirtomaissa etenkin Hollannin Itä-Intiassa. Näiden alusten nimen numeraali oli roomalainen numero.


text: Näiden kahden tyypin tärkeimpinä eroina olivat koko ja toimintamatka siirtomaaveneiden ollessa suurempia ja pidemmän toimintamatkan omaavia. Ero kuitenkin hävisi vuoteen 1937 mennessä, minkä jälkeen tunnuksena käytettiin vain O-kirjainta.


title: Tiu (farao)

text: Tiu (myös nimellä Teyew), mainitaan Palermon kivessä esi-dynastisena Egyptin faraona joka hallitsi Ala-Egyptissä . Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen.


title: Thesh

text: Thesh (myös nimillä Tjesh ja Tesh), mainitaan Palermon kivessä esi-dynastisena Egyptin faaraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen.


title: Neheb

text: Neheb mainitaan Palermon kivessä esi-dynastisena Egyptin faraona joka hallitsi Ala-Egyptissä . Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen.


title: Mekh

text: Mekh mainitaan Palermon kivessä esi-dynastisena Egyptin faraona, joka hallitsi Ala-Egyptissä. Koska ei ole muita todisteita tällaisesta hallitsijasta, hän voi olla myyttinen kuningas, joka on säilynyt suullisen perinteen kautta tai voi olla jopa täysin kuvitteellinen.


title: Hr. Ms. Bruinvis (S810)

text: Hr. Ms. Bruinvis (runkonumero S810) on Alankomaiden kuninkaallisen laivaston Walrus-luokan sukellusvene.


title: Hr. Ms. Bruinvis (S810)

text: Alus tilattiin 16. elokuuta 1985 Rotterdamsche Droogdok Maatschappijilta Rotterdamista ja sen köli laskettiin 14. huhtikuuta 1988. Alus laskettiin vesille 1980-luvun lopulla.


title: Hr. Ms. Bruinvis (S810)

text: Alus oli koeajoissa 4. maaliskuuta - 25. lokakuuta 1993, joiden aikana se vieraili kahdesti sekä Faslanessa Skotlannissa että Norjassa. Alus otettiin palvelukseen 5. heinäkuuta 1994.


title: Hr. Ms. Bruinvis (S810)

text: Alus on edelleen vuonna 2017 palveluksessa.


title: Jefferson (joki)

text: Jefferson on Missouri-joen 134 kilometriä pitkä sivujoki. Se sijaitsee Montanan osavaltiossa. Se on nimetty presidentti Thomas Jeffersonin mukaan.


title: Slave (joki)

text: Slave on joki Kanadan länsiosassa. Joen alkulähde on Peace–Athabascan delta, joka sijaitsee Albertan provinssissa. Joki laskee Iso Orjajärveen Luoteisterritorioissa. Sen pituus on 415 km.


title: Slave (joki)

text: Albertan hallitus on harkinnut padon ja vesivoimalan rakentamista Pelicanin koskeen lähelle Fort Smithiä. Niillä olisi kuitenkin haitallisia vaikutuksia alueen linnustoon.


title: Finlay (joki)

text: Finlay on joki Brittiläisessä Kolumbiassa, Lounais-Kanadassa. Sen pituus on 402 kilometriä. Sen alkulähde on Thudatejärvi ja se laskee Willistonjärveen. Joen valuma-alue on 43 000 neliökilometriä.


title: Finlay (joki)

text: Joki on saanut nimensä tutkimusmatkailija John Finlayn mukaan, joka kävi joella vuonna 1797.


title: Sleepy Hollow (televisiosarja)

text: Sleepy Hollow on yhdysvaltalainen kauhufantasiasarja. Se perustuu löyhästi Washington Irvingin vuoden 1820 novelliin "Päätön ratsumies" ("The Legend of Sleepy Hollow"). Sarjan pääosissa näyttelee Tom Mison (Ichabod Crane) ja Nicole Beharie (Abbie Mills).


title: Sleepy Hollow (televisiosarja)

text: Sarjan esittäminen aloitettiin yhdysvalloissa Fox-kanavalla 16. syyskuuta 2013. Sarjan showrunnerina toiminut Mark Goffman jätti sarjan maaliskuussa 2015 toisen tuotantokauden jälkeen. Toukokuussa 2017 Fox ilmoitti lopettavansa sarjan neljännen kauden jälkeen. Sarjan viimeinen jakso esitettiin yhdysvalloissa 31. maaliskuuta 2017.


title: Sleepy Hollow (televisiosarja)

text: Suomessa sarjaa esittää Sub ja MTV3. Sarjan viimeisen tuotantokauden esittäminen alkoi Subilla maaliskuussa 2017.


title: Chicago Fire (täsmennyssivu)

text: Chicago Fire voi tarkoittaa seuraavia asioita:


title: Araguaia

text: Araguaia on 1 910 kilometriä pitkä joki Pohjois- ja Keski-Brasiliassa. Se ulottuu neljän osavaltion alueelle: Goiákseen, Mato Grossoon, Tocantinsiin ja Paráan. Sen laskee Tocantins-jokeen.


title: Tocantins (joki)

text: Tocantins on joki Pohjois- ja Keski-Brasiliassa. Se lasketaan joskus Amazonin sivujoeksi. Sen pituus on hieman yli kaksituhatta kilometriä. Se laskee Parájokeen.


title: Moon Jae-in

text: Moon Jae-in (s. 24. tammikuuta 1953) on eteläkorealainen poliitikko, entinen ihmisoikeusjuristi ja Etelä-Korean 12. presidentti. Hän toimi myös presidentti Roh Moo-hyunin avustajana. Moon oli Minjoo-puolueen ehdokas toukokuun 2017 presidentinvaalissa. Hän sai äänistä 41,1 prosenttia, kun toiseksi eniten ääniä, noin 24 prosenttia, keräsi konservatiivien Hong Joon-pyo.


title: Moon Jae-in

text: Moonin vanhemmat olivat pakolaisia pohjoisesta, jotka tulivat Etelä-Korean puolelle Korean sodan aikana. Moon aloitti oikeustieteen opinnot vuonna 1972, mutta joutui vankilaan osallistuttuaan presidentti Park Chung-heen vastaisiin mielenosoituksiin. Hän suoritti tutkintonsa loppuun vankeusaikanaan. Vuonna 1976 hän siirtyi suorittamaan asepalvelustaan. 1982 hän avasi Busanissa asianajotoimiston yhdessä Roh Moo-hyunin kanssa. Toimisto keskittyi ihmisoikeuksiin ja kansalaisoikeuksiin. Heistä tuli demokratialiikkeen keskeisiä jäseniä. Roh valittiin Korean presidentiksi vuonna 2003, ja Moonista tuli hänen läheinen avustajansa.


title: Moon Jae-in

text: Korruptiosta syytetty Roh teki itsemurhan vuonna 2009. Moon päätti jatkaa hänen uraansa, ja asettui presidenttiehdokkaaksi 2012. Hän hävisi täpärästi Park Geun-hyelle, mutta pääsi kansanedustajaksi. Keväällä 2017, kun Park joutui eroamaan ja maassa oli ennenaikaiset vaalit, Moon valittiin presidentiksi.


title: Breg

text: Breg on joki Baden-Württembergin osavaltiossa, Lounais-Saksassa. Breg ja Brigach yhtyvät, josta alkaa Tonava. Bregin pituus on noin 46 kilometriä.


title: Chicago Fire (televisiosarja)

text: Chicago Fire on yhdysvaltalainen toiminta-draamasarja jonka ovat luoneet Michael Brandt ja Derek Haas. Se on ensimmäinen televisiosarja Dick Wolfin Chicago-aiheisista sarjoista.


title: Chicago Fire (televisiosarja)

text: Yhdysvalloissa sarjan esittäminen aloitettiin 10. lokakuuta 2012 NBC-kanavalla. Suomessa sarjaa on esitetty TV5- ja Kutonen-kanavilla. NBC ilmoitti toukokuussa 2017 tilanneen sarjalle kuudennen kauden, sen esittäminen aloitetaan syyskussa 2017.


title: Chicago Fire (televisiosarja)

text: "Chicago P.D." ja "Chicago Med" ovat "Chicago Firen" sisarsarjoja.


title: Chicago Fire (televisiosarja)

text: Sarjassa seurataan Paloasema 51:n () palomiesten ja ensiapuhenkilökunnan toimintaa erilaisissa pelastustehtävissä, sekä niiden ulkopuolella.


title: Chicago Fire (televisiosarja)

text: "Chicago Fire" sijoittuu samaan maailmaan ("", "Chicago P.D.", "Chicago Med" ja "Chicago Justice" -sarjojen kanssa. Sarjoilla on useita crossover-jaksoja.


title: Aino Kallas: Maailman sydämessä

text: Aino Kallas: Maailman sydämessä on kirjailija Aino Kallaksen elämäkerta, jonka on kirjoittanut Silja Vuorikuru. Teos on ilmestynyt 2017, ja sen on kustantanut Suomalaisen Kirjallisuuden Seura.


title: Aino Kallas: Maailman sydämessä

text: Vuorikuru on aiemmin tehnyt Kallaksesta väitöskirjan "Kauneudentemppelin ovella: Aino Kallaksen tuotanto ja raamatullinen subteksti". Elämäkertaa hän ryhtyi laatimaan kustantajan ehdotuksesta, sillä sellaista ei Kallaksesta ollut aiemmin kirjoitettu. Elsa Enäjärvi-Haavio aloitti elämäkerran pohjatyöt kokoamalla aineistoa. Hän kuitenkin kuoli ennen kuin hän pääsi kirjoitustyön alkuun. Kai Laitisella oli sellainen suunnitteilla, mutta työ muuttui matkan varrella, syinä lähinnä Kallaksen päiväkirjojen suosio ja toisaalta biografista lähestymistapaa kirjailijaan oli alettu pitää vanhanaikaisena. Niinpä Laitinen keskittyi lähinnä Kallaksen tuotantoon.


title: Aino Kallas: Maailman sydämessä

text: Vuorikuru käy teoksessa läpi elämäkerran rinnalla Kallaksen tuotannon. Teos jakautuu osiin Kallaksen elämän keskeisten muutosvaiheiden mukaan. Kuvaliitteessä on henkilökuvia sekä kuvia Kallaksen asuinpaikoista. Teoksen lopussa on lähdeviitteet ja lähdeluettelo sekä henkilöhakemisto.


title: Aino Kallas: Maailman sydämessä

text: Teoksen vironkieliset käännösoikeudet on myyty virolaiselle Varrak-kustantamolle.


title: Aino Kallas: Maailman sydämessä

text: Mervi Kantokorpi toteaa arviossaan "Helsingin Sanomissa", että teos esittää hyvin lapsuudenkodin merkityksen möhemmässä elämässä. Hän pitää Vuorikurun tekstiä paikoin raskaslukuisena, mutta toteaa kuitenkin että se on "näkemyksellinen tietopaketti Kallaksen elämään ja tuotantoon nostaessaan esiin laajan aineiston eri vuosikymmeniltä".


title: Aino Kallas: Maailman sydämessä

text: Outi Hytönen arvioi "Suomen Kuvalehdessä", että "Aino Kallaksen elämäkerta on mallisuoritus", joka "avaa uusia näkökulmia".


title: Aino Kallas: Maailman sydämessä

text: Teos on kerännyt lukuisia kiittäviä arvioita (mm. "Parnasso", "Kiiltomato", "Keskisuomalainen", Tuglas-seuran julkaisema "Elo"-lehti).


title: Luettelo yli 90 metriä heittäneistä keihäänheittäjistä

text:
Tämä on luettelo yli 90 metriä nykykeihäällä heittäneistä keihäänheittäjistä. Päivitetty 24.12.2018.
Lisäksi yli 90 metriä on heitetty vuosina 1990–1991 käytössä olleella ”rypyläkeihäällä”. Kyseisen keihäsmallin tulokset on myöhemmin mitätöity tilastoista.


title: Tudiya

text: Tudiya tai Tudia on varhaisin Assyrian kuningas, joka on nimetty Assyrian kuningas listaan, ja hän on ensimmäinen ”seitsemästätoista kuninkaasta, jotka asuivat teltoissa.” Hänen olemassaolonsa on argelogisesti vahvistamaton ja sitä ei ole vahvistettu mistään muusta lähteestä. Assyriologi Georges Rouxin mukaan Tudiya olisi hallinnut 25. vuosisadan jälkipuoliskolla eaa.(eli jossakin välillä n. 2450 eaa. - n. 2400 eaa.).


title: Tudiya

text: Tudiyaa seurasi Assyrian kuningas listassa Adamun ja hänen jälkeensä vielä kolmetoista hallitsijaa: Yangi, Suhlamu, Harharu, Mandaru, Imsu, Harsu, Didanu, Hana, Zuabu, Nuabu, Abazu, Belu ja Azarah. Mitään konkreettista ei vielä tiedetä näistä nimistä, vaikka se on todettu, että paljon myöhemmin Babylonian tabletti lista näyttää kopioineen samoja nimiä, vaikka raskaasti vioittuneessa muodossa: Tudiya nimi näyttää yhdistyneen siinä Adamun nimeen muodossa "Tubtiyamutu".


title: Tudiya

text: Ensimmäisissä Eblan arkeologisissa raportteissa kävi ilmi, että Tudiyan olemassaolo voitiin vahvistaa löytyneestä savitaulusta, jossa todettiin, että hän olisi tehnyt kauppasopimuksen Karumissa Eblan alueella Eblan "kuninkaan" Ibriumin (jonka nyt tiedetään sen sijaan olleen Eblan kuninkaan Isar-Damun visiiri.) kanssa. Tämän koko lukutapa on nyt kyseenalainen, koska useat tutkijat ovat viime aikoina väittäneet, että kyseisessä kauppasopimuksessa kyseessä ei ollut ollenkaan Assyrian kuningas Tudiya, vaan pikemminkin kuningas nimeltä "Abarsal", jonka paikannus on epävarma.


title: Tudiya

text: Aikaisemmat Assyrian kuninkaat, jotka kirjattiin "kuninkaiksi, jotka asuivat teltoissa" (kuten Tudiya), olivat olleet puolueettomia pastoraalisia hallitsijoita; Assyrian uskotaan alkuaan olleen pikemminkin oligarkia kuin monarkia.


title: Rouranin kaanikunta

text: Rouranin kaanikunta oli Itä-Aasiassa sijainnut paimentolaisheimojen valtio 300-luvulta 500-luvulle. Valtion nimi voidaan kirjoittaa myös muodoissa Ruanruan, Ju-Juan tai Juan-Juan, joista viimeksi mainittu on alun perin kiinankielinen halventava nimitys, joka tarkoittaa ”epämiellyttävästi kiemurtelevaa hyönteistä”.


title: Rouranin kaanikunta

text: Rouranin kaanikunnan heimot olivat todennäköisesti mongolilaista alkuperää, ja heistä käytetään yhteisnimitystä "Rouran". Yksi kaanikunnan alaheimoista oli historian ensimmäinen, joka käytti itsestään nimitystä "Türk". Rouranit olivat mahdollisesti samaa kansaa kuin avaarit, jotka ilmestyivät Euroopan historiaan samoihin aikoihin kuin Rouranin kaanikunta hajosi.


title: Rouranin kaanikunta

text: Rouraneiden uskotaan olleen sukulaiskansaa Pohjoisen Wei-dynastian perustaneen "Tuoba"-heimon kanssa, mutta Wei ja Rouran ajautuivat sotiin keskenään jo 300-luvun lopulla. Rouranit olivat historian ensimmäinen kansa, joka käytti hallitsijastaan nimitystä kaani eli "khan". Heidän liittolaisiaan ja alaisiaan olivat hefthaliitit eli valkoiset hunnit.


title: Rouranin kaanikunta

text: Maantieteellisesti Rouranin kaanikunta ulottui 500-luvulla Mantšurian rajalta Balkašjärvelle ja Orhonilta Kiinan muurille.


title: Luettelo yli 70 metriä heittäneistä naiskeihäänheittäjistä

text: Tämä on luettelo yli 70 metriä nykykeihäällä heittäneistä naiskeihäänheittäjistä. Päivitetty 9.5.2017.


text: Lisäksi Abakumova heitti 21. elokuuta 2008 Pekingissä 70,78 metriä mutta tulos mitätöitiin vuonna 2016 paljastuneen dopingkäryn myötä.


title: Sodor

text: Sodor on kuvitteellinen saari pastori Wilbert Awdryn luomassa "The Railway Series"-kirjasarjassa, ja myöhemmin televisiosarjassa "Tuomas Veturi". Saari sijaitsee Awdryn mukaan Irlanninmererellä.


title: Artevelde (1940)

text: Artevelde oli Belgian merivoimien vuonna 1940 vesillelaskettu kalastuksenvalvonta-alus ja kuninkaallinen jahti.


title: Artevelde (1940)

text: Alus tilattiin Cockerillilta korvaamaan vanhentunut "Zinnia" (Ersatz Zinnia) ja sen köli laskettiin 1939 telakkanumerolla 686. Saksa valtasi Belgian toukokuussa 1940 ja samalla se sai haltuunsa telakalla edelleen olleen keskeneräisen aluksen.


title: Artevelde (1940)

text:
Alus laskettiin vesille 28. elokuuta 1940 nimellä "K4" ja se siirrettiin Wilton-Fijenoordin telakalle Schiedamiin viimeisteltäväksi. Alus valmistui 25. huhtikuuta 1943 nimellä "Lorelei". Saksalaiset olivat muuttaneet alkuperäisiä suunnitelmia ja se muistutti modernisoitua "Zinniaa". Aluksen aseistuksena oli kolme 105 millimetrin tykkiä, neljä 47 millimetrin (2 x 2) ja kymmenen 20 millimetrin (2 x 4 ja 1 x 2) ilmatorjuntatykkiä sekä miinanlasku-
ja miinanraivauskyky.


title: Artevelde (1940)

text: Alus oli valmistettu Siemens-Martinin teräksestä ja siinä oli yksitoista vesitiivistä osastoa, mutta ei kaksoispohjaa.


title: Artevelde (1940)

text: Sodan päätyttyä alus vallattiin takaisin Cuxhavenissa ja se liitettiin Belgian merivoimiin. Alus oli kuitenkin huonossa kunnossa ja se ei kyennyt omin voimin matkaamaan avomerellä. Aluksen moottoreita ei kunnostettu, vaan se sijoitettiin paikalleen ankkuroiduksi koululaivaksi.


title: Artevelde (1940)

text: Alus poistettiin alusluettelosta 1950-luvun alussa ja se romutettiin 22. marraskuuta 1954 J. Bakker & Zonenilla Brüggessä.


title: Kálamos (Attika)

text:
Kálamos () on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Καλάμου, "Dimotikí Enótita Kalámou") ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 3 728 ja varsinaisen Kálamoksen kylän väkiluku 1 824 (vuonna 2011).
Kálamoksen kylä sijaitsee linnuntietä noin 36 kilometriä pohjoiseen Ateenan keskustasta. Kálamoksen kunnallisyksikkö käsittää Oropóksen kunnan koillisosan Eteläisen Euboianlahden rannikolla. Kunnallisyksikön suurin asutus on Ágioi Apóstoloin kylä.


title: Kálamos (Attika)

text: Kálamos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kapandrítin, Malakásan, Markópoulo Oropoún, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi.


title: Kálamos (Attika)

text: Kálamoksen kunnallisyksikkö muodostuu seuraavista kyläyhdyskunnista ja asutuksista:


title: Palermon metropolikaupunki

text: Palermon metropolikaupunki () on yksi Italian metropolikaupungeista. Se kuuluu Sisilian alueeseen. Vuoden 2017 alusta alkaen Palermon metropolikaupunki korvasi Palermon maakunnan.


title: Palermon metropolikaupunki

text: Metropolikaupungin pääkaupunki oli Palermo. Sen pinta-ala oli 4 992 km² ja asukasluku vajaat 1,3 miljoonaa, noin neljäsosa Sisilian väestöstä. Metropolikaupunki muodostuu 82 kunnasta.


title: Kapandríti

text: Kapandríti () on Kreikan kaupunki sekä samanniminen Oropóksen kunnan kunnallisyksikkö (Δημοτική Ενότητα Καπανδριτίου, "Dimotikí Enótita Kapandritíou") ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 4 213 ja varsinaisen Kapandrítin kaupungin väkiluku 3 359 (vuonna 2011).


title: Kapandríti

text: Kapandrítin kaupunki sijaitsee Párnitha-vuoren itäpuolella ja Marathónas-tekojärven pohjoispuolella, linnuntietä noin 30 kilometriä pohjoiskoilliseen Ateenan keskustasta. Kapandrítin kunnallisyksikkö käsittää Oropóksen kunnan kaakkoisosan.


title: Kapandríti

text: Kapandríti oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Malakásan, Markópoulo Oropoún, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi.


title: Kapandríti

text: Kapandrítin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kástro-Kyllíni

text: Kástro-Kyllíni (; myös "Kástro-Killíni"; virallisesti Δημοτική Ενότητα Κάστρου-Κυλλήνης, "Dimotikí Enótita Kástrou-Kyllínis") on yksi Andravída-Kyllínin kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 3 622 (vuonna 2011).


title: Kástro-Kyllíni

text: Kunnallisyksikkö käsittää niemenkärjen Peloponnesoksen niemimaan länsirannikolla. Sen suurin asutus on Kástron kylä. Kunnallisyksikön nimen toinen osa tulee Kyllínin kylästä, joka on Peloponnesoksen länsirannikon merkittävimpiä satamia. Alueen nähtävyyksiin kuuluu muun muassa Kástron Chlemoútsi-niminen linna.


title: Kástro-Kyllíni

text: Kástro-Kyllíni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Andravída-Kyllínin kunnaksi yhdessä Andravídan, Lechainán ja Vouprasían kanssa, jolloin se muuttui uuden kunnan kunnallisyksiköksi.


title: Kástro-Kyllíni

text: Kástro-Kyllínin kunnallisyksikkö muodostuu seuraavista kyläyhdyskunnista ja asutuksista:


title: Keratéa

text:
Keratéa () on Kreikan kaupunki sekä samanniminen Lavreotikín kunnan kunnallisyksikkö (Δημοτική Ενότητα Κερατέας, "Dimotikí Enótita Keratéas") ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 14 763 ja varsinaisen Keratéan kaupungin väkiluku 7 493 (vuonna 2011).
Keratéan kaupunki sijaitsee Attikan niemimaan kaakkoisosassa linnuntietä noin 30 kilometriä kaakkoon Ateenan keskustasta. Keratéan kunnallisyksikkö käsittää Lavreotikín kunnan pohjois- ja länsiosan, pinta-alallisesti suurimman osan kunnasta. Antiikin aikana seutu oli Kefalen demosta.


title: Keratéa

text: Keratéa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lavreotikín kuntaan yhdessä Ágios Konstantínoksen kanssa, jolloin se muuttui uuden kunnan kunnallisyksiköksi.


title: Keratéa

text: Keratéan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kouvarás

text: Kouvarás (; myös "Kuvarás") on Kreikan kylä sekä samanniminen Saronikóksen kunnan kunnallisyksikkö (Δημοτική Ενότητα Κουβαρά, "Dimotikí Enótita Kouvará") ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 2 008 ja varsinaisen Kouvaráksen kylän väkiluku 1 426 (vuonna 2011).


title: Kouvarás

text: Kouvarás sijaitsee noin 27 kilometriä Ateenan keskustasta kaakkoon. Se oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kalývia Thorikoún, Palaiá Fókaian ja Saronídan kanssa, jolloin se muuttui uuden kunnan kunnallisyksiköksi.


title: Kouvarás

text: Kouvaráksen kunnallisyksikkö muodostuu seuraavista kyläyhdyskunnista ja asutuksista:


title: Kryonéri (Attika)

text:
Kryonéri (; myös "Krionéri") on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Κρυονερίου, "Dimotikí Enótita Kryoneríou") ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 5 040 (vuonna 2011).
Kryonérin kaupunki sijaitsee linnuntietä noin 20 kilometriä pohjoiskoilliseen Ateenan keskustasta. Se on Ateenan metropolialueen pohjoisimpia esikaupunkeja.


title: Kryonéri (Attika)

text: Kryonéri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Ánoixin, Drosián, Rodópolin ja Stamátan kanssa, jolloin se muuttui uuden kunnan kunnallisyksiköksi.


title: Lykóvrysi

text:
Lykóvrysi (; myös "Likóvrisi") Kreikan kaupunki sekä samanniminen Lykóvrysi-Péfkin kunnan kunnallisyksikkö (Δημοτική Ενότητα Λυκόβρυσης, "Dimotikí Enótita Lykóvrysis") ja entinen itsenäinen kunta. Se sijaitsee Pohjois-Ateenan alueyksikössä Attikan alueella. Kaupungin ja kunnallisyksikön väkiluku on 9 650 (vuonna 2011).
Lykóvrysin kaupunki sijaitsee linnuntietä noin 10 kilometriä pohjoiskoilliseen Ateenan keskustasta, ja se on Ateenan esikaupunkialuetta.


title: Lykóvrysi

text: Lykóvrysi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lykóvrysi-Péfkin kunnaksi yhdessä Péfkin kanssa, jolloin se muuttui uuden kunnan kunnallisyksiköksi.


title: Magoúla (Attika)

text:
Magoúla (; myös "Magúla") on Kreikan kaupunki sekä samanniminen Elefsínan kunnan kunnallisyksikkö (Δημοτική Ενότητα Μαγούλας, "Dimotikí Enótita Magoúlas") ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 4 992 ja varsinaisen Magoúlan kaupungin väkiluku 4 735 (vuonna 2011).
Magoúlan kaupunki sijaitsee linnuntietä noin neljä kilometriä pohjoisluoteeseen Elefsínan kaupungista ja noin 22 kilometriä luoteeseen Ateenan keskustasta. Se on Ateenan esikaupunkialuetta. Kaupungin itäpuolella sijaitsee Elefsínan sotilaslentokenttä. Magoúlan kunnallisyksikkö käsittää Elefsínan kunnan pohjoisosan.


title: Magoúla (Attika)

text: Magoúla oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elefsínan kuntaan, jolloin se muuttui uuden kunnan kunnallisyksiköksi.


title: Magoúla (Attika)

text: Magoúlan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Gerard Kuiper

text: Gerard Peter Kuiper (oik. Gerrit Pieter Kuiper, s. 7. joulukuuta 1905 – 23. joulukuuta 1973) oli hollantilais-yhdysvaltalainen tähtitieteilijä, kirjailija ja professori. Hänen mukaansa on nimetty Aurinkokunnan ulko-osissa sijaitseva Kuiperin vyöhyke.


title: Gerard Kuiper

text: Kuiper aloitti opiskelun Leidenin yliopistossa vuonna 1924 ja valmistui kandidaatiksi kolme vuotta myöhemmin. Hän muutti Yhdysvaltoihin vuonna 1933.


title: Gerard Kuiper

text: Kuiper työskenteli suurimman osan urastaan Chicagon yliopistossa. Hän työskenteli uransa aikana myös muun muassa Kalifornian yliopiston Lick Observatoryssa ja Harvardin yliopiston Harvard College Observatoryssa. Hän perusti Arizonan yliopiston Lunar and Planetary Laboratoryn (LPL), joka on Tucsonissa sijaitseva planeettatähtitieteen tutkimuslaitos.


title: Malakása

text: Malakása () on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Μαλακάσας, "Dimotikí Enótita Malakásas") ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 1 049 ja varsinaisen Malakásan kylän väkiluku 514 (vuonna 2011).


title: Malakása

text: Malakásan kylä sijaitsee Attikan pohjoisosassa linnuntietä noin 30 kilometriä pohjoiseen Ateenan keskustasta. Malakásan kunnallisyksikkö käsittää Oropóksen kunnan keskiosat.


title: Malakása

text: Malakása oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Markópoulo Oropoún, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi.


title: Malakása

text: Malakásan kunnallisyksikkö muodostuu seuraavista kyläyhdyskunnista ja asutuksista:


title: Markópoulo Oropoú

text: Markópoulo Oropoú () eli Markópoulo (Μαρκόπουλο) on Kreikan kaupunki sekä samanniminen Oropóksen kunnan kunnallisyksikkö (Δημοτική Ενότητα Μαρκόπουλου Ωρωπού, "Dimotikí Enótita Markópoulou Oropoú") ja entinen itsenäinen kunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 2 798 ja varsinaisen Markópoulon kaupungin väkiluku 2 549 (vuonna 2011).


title: Markópoulo Oropoú

text: Markópoulon kaupunkia kutsutaan ”Oropóksen Markópouloksi” erotukseksi samoin Attikan alueella sijaitsevasta Markópoulo Mesogaíaksen kaupungista. Kaupunki sijaitsee Attikan pohjoisosassa lähellä Eteläisen Euboianlahden rantaa.


title: Markópoulo Oropoú

text: Markópoulo Oropoú oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Malakásan, Oropíoin, Polydéndrin ja Sykáminon kanssa, jolloin se muuttui uuden kunnan kunnallisyksiköksi.


title: Markópoulo Oropoú

text: Markópoulo Oropoún kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Rajangjoki

text: Rajangjoki () on Malesian pisin joki. Se virtaa Borneon saarella Sarawakin osavaltion alueella. Joki saa alkunsa Borneon sisämaasta, Indonesian puolella sijaitsevilta Iranvuorilta, ja se virtaa Sarawakin halki ja laskee Etelä-Kiinan mereen. Joki on 563 kilometriä pitkä, ja se muodostaa tärkeän vesiväylän, sillä Itä-Malesian tieverkosto on harvaa. Merikelpoiset alukset pystyvät ajamaan Rajangjokea pitkin Sibun kaupunkiin, joka sijaitsee mereltä 130 kilometriä joen yläjuoksulla. Pienemmät alukset pystyvät purjehtimaan jokea mereltä 160 kilometriä.


title: Madsen (yhtye)

text: Madsen on saksalainen vuonna 2004 perustettu indie rock -yhtye. Yhtyeen jäsenistä kolme ovat veljeksiä ja yhtyeen nimi "Madsen" tulee veljesten sukunimestä. Yhtye julkaisi debyyttialbumin "Madsen" vuonna 2005.


title: Mégas Aléxandros

text: Mégas Aléxandros (; virallisesti Δημοτική Ενότητα Μεγάλου Αλεξάνδρου, "Dimotikí Enótita Megálou Alexándrou") on yksi Péllan kunnan kunnallisyksiköistä ja entinen itsenäinen Kreikan kunta. Se sijaitsee Péllan alueyksikössä Keski-Makedonian alueella. Kunnallisyksikön väkiluku on 6 941 (vuonna 2011).


title: Mégas Aléxandros

text: Mégas Aléxandros käsittää alueen Péllan kunnan länsiosassa. Kunnallisyksikkö on nimetty antiikin Pellassa syntyneen Makedonian kuningas Aleksanteri Suuren mukaan. Kunnallisyksikön suurin asutus on Galatádeen kylä.


title: Mégas Aléxandros

text: Mégas Aléxandros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Péllan kuntaan yhdessä Giannitsán, Krýa Vrýsin ja Kýrroksen kanssa, jolloin se muuttui uuden kunnan kunnallisyksiköksi.


title: Mégas Aléxandros

text: Mégas Aléxandroksen kunnallisyksikkö muodostuu seuraavista kyläyhdyskunnista ja asutuksista:


title: Míkra

text: Míkra (; virallisesti Δημοτική Ενότητα Μίκρας, "Dimotikí Enótita Míkras") on yksi Thérmin kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 18 145 (vuonna 2011).


title: Míkra

text: Míkran kunnallisyksikkö sijaitsee linnuntietä noin 15 kilometriä Thessalonikin keskustasta kaakkoon. Se on Thessalonikin metropolialueen eteläosaa. Thessalonikin kansainvälinen lentoasema sijaitsee osaksi kunnallisyksikön alueella. Kunnallisyksikön suurin asutus on Trílofon kaupunki.


title: Míkra

text: Míkra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thérmin kuntaan yhdessä Vasilikán kanssa, jolloin se muuttui uuden kunnan kunnallisyksiköksi.


title: Míkra

text: Míkran kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Yleisluistelun Euroopan-mestaruuskilpailut 1962

text: Pikaluistelun EM-kilpailut 1962 käytiin Oslossa 8.-4. helmikuuta 1962. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.


title: Néa Pentéli

text: Néa Pentéli (; myös "Néa Pendéli") on Kreikan kaupunki sekä samanniminen Pentélin kunnan kunnallisyksikkö (Δημοτική Ενότητα Νέας Πεντέλης, "Dimotikí Enótita Néas Pentélis") ja entinen itsenäinen kunta. Se sijaitsee Pohjois-Ateenan alueyksikössä Attikan alueella. Kaupungin ja kunnallisyksikön väkiluku on 7 198 (vuonna 2011).


title: Néa Pentéli

text: Néa Pentélin kaupunki sijaitsee Pentéli-vuoren juurella sen eteläpuolella linnuntietä noin 15 kilometriä koilliseen Ateenan keskustasta. Se on Ateenan esikaupunkialuetta.


title: Néa Pentéli

text: Néa Pentéli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pentélin kuntaan yhdessä Melíssian kanssa, jolloin se muuttui uuden kunnan kunnallisyksiköksi.


title: Néa Anchíalos

text: Néa Anchíalos (; myös "Néa Anhíalos") on Kreikan kaupunki sekä samanniminen Vóloksen kunnan kunnallisyksikkö (Δημοτική Ενότητα Νέας Αγχιάλου, "Dimotikí Enótita Néas Anchiálou") ja entinen itsenäinen kunta. Se sijaitsee Magnesian alueyksikössä Thessalian alueella. Koko kunnallisyksikön väkiluku on 6 819 ja varsinaisen Néa Anchíaloksen kaupungin väkiluku 5 132 (vuonna 2011).


title: Néa Anchíalos

text: Néa Anchíaloksen kaupunki sijaitsee Pagasitikóslahden rannalla noin 15 kilometriä Vóloksesta lounaaseen. Kaupungin eteläpuolella sijaitsee Vóloksen seutua palveleva Néa Anchíaloksen lentoasema. Kaupungin lähellä sijaitsee myös antiikin Pyrasoksen kaupungin arkeologinen alue.


title: Néa Anchíalos

text: Néa Anchíalos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóloksen kuntaan yhdessä Agrián, Aisonían, Artémidan, Iolkóksen, Makrinítsan, Néa Ionían ja Portarián kanssa, jolloin se muuttui uuden kunnan kunnallisyksiköksi.


title: Néa Anchíalos

text: Néa Anchíaloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Néa Péramos

text: Néa Péramos () on Kreikan kaupunki sekä samanniminen Mégaran kunnan kunnallisyksikkö (Δημοτική Ενότητα Νέας Περάμου, "Dimotikí Enótita Néas Perámou") ja entinen itsenäinen kunta. Se sijaitsee Länsi-Attikan alueyksikössä Attikan alueella. Kaupungin ja kunnallisyksikön väkiluku on 8 333 (vuonna 2011).


title: Néa Péramos

text: Néa Péramoksen kaupunki sijaitsee Elefsínanlahden rannalla linnuntietä noin seitsemän kilometriä itään Mégaran kaupungista ja noin 27 kilometriä länteen Ateenan keskustasta. Se kuuluu Ateenan metropolialueeseen. Néa Péramoksen kunnallisyksikkö käsittää Mégaran kunnan Elefsínanlahden puoleisen rannikkokaistaleen.


title: Néa Péramos

text: Néa Péramos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mégaran kuntaan, jolloin se muuttui uuden kunnan kunnallisyksiköksi.


title: Oinói

text: Oinói (; myös "Inói") on Kreikan kylä sekä samanniminen Mándra-Eidyllían kunnan kunnallisyksikkö (Δημοτική Ενότητα Οινόης, "Dimotikí Enótita Oinóis") ja entinen itsenäinen kyläkunta. Se sijaitsee Länsi-Attikan alueyksikössä Attikan alueella. Kylän ja kunnallisyksikön väkiluku on 382 (vuonna 2011).


title: Oinói

text: Oinóin kylä sijaitsee linnuntietä noin 35 kilometriä luoteeseen Ateenan keskustasta. Se on perinyt nimensä antiikin ajan Oinoen kaupungista, joka oli yksi Ateenan demoksista. Se sijaitsi noin kolme kilometriä nykyisestä kylästä itään. Kylän pohjoispuolella kohoaa Pástra-vuori ja eteläpuolella Patéras-vuori.


title: Oinói

text: Oinói oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythréen, Mándran ja Vílian kanssa, jolloin se muuttui uuden kunnan kunnallisyksiköksi.


title: Oítylo

text:
Oítylo (), antiikin Oitylos (), on Kreikan kylä sekä samanniminen Anatolikí Mánin kunnan kunnallisyksikkö (Δημοτική Ενότητα Οιτύλου, "Dimotikí Enótita Oitýlou") ja entinen itsenäinen kunta. Se sijaitsee Lakonian alueyksikössä Peloponnesoksen alueella. Koko kunnallisyksikön väkiluku on 3 515 ja varsinaisen Oítylon kylän väkiluku 224 (vuonna 2011).
Oítylon kylä sijaitsee Mánin niemimaalla Peloponnesoksella lähellä Messenianlahden rantaa, noin 82 kilometriä etelään Spártin kaupungista. Kylän satamat ovat lahden rannalla sijaitsevat Néo Oítylo ja Karavostási. Oítylon kunnallisyksikkö käsittää Mánin niemimaan länsipuolen. Kunnallisyksikön suurin asutus on Areópolin kylä, ja sen alueella sijaitsevat muun muassa torneistaan tunnettu Vátheia sekä Diróksen luolista tunnettu Pýrgos Diroú. Myös Oítylon kylän vanha rakennuskanta on Mánille tyypillisiä kivisiä, linnoitettuja torneja, mutta suuri osa niistä on tuhoutunut.


title: Oítylo

text: Antiikin Oityloksen kaupunki esiintyy jo Homeroksen "Iliaan" laivaluettelossa, jossa sen kerrotaan lähettäneen laivoja Troijan sotaan. Pausanias (100-luku jaa.) kuvaa kaupunkia lyhyesti, ja sanoo, että siellä oli Serapikselle omistettu pyhäkkö sekä Apollon Karneioksen puinen kulttikuva. Uudemmalla ajalla Oítylo oli Mánin keskus Areópolin nousuun saakka.


title: Oítylo

text: Oítylo oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Anatolikí Mánin kuntaan yhdessä Gýtheion ja Smýnoksen kanssa, jolloin se muuttui uuden kunnan kunnallisyksiköksi.


title: Oítylo

text: Oítylon kunnallisyksikkö muodostuu seuraavista kyläyhdyskunnista ja asutuksista:


title: Palaiá Fókaia

text:
Palaiá Fókaia (; myös "Paleá Fókea") on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Παλαιάς Φώκαιας, "Dimotikí Enótita Palaiás Fókaias") ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 3 436 ja varsinaisen Palaiá Fókaian kaupungin väkiluku 2 713 (vuonna 2011).
Palaiá Fókaian pieni kaupunki sijaitsee Saroninlahden rannalla noin 36 kilometriä Ateenan keskustasta kaakkoon. Se oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kalývia Thorikoún, Kouvaráksen ja Saronídan kanssa, jolloin se muuttui uuden kunnan kunnallisyksiköksi.


title: Palaiá Fókaia

text: Palaiá Fókaian kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Oropíoi

text:
Oropíoi (; myös "Oropíi"; virallisesti Δημοτική Ενότητα Ωρωπίων, "Dimotikí Enótita Oropíon") on yksi Oropóksen kunnan kunnallisyksiköistä ja entinen itsenäinen Kreikan kunta (Δήμος Ωρωπίων, "Dímos Oropíon"). Se sijaitsee Itä-Attikan alueyksikössä Attikan alueella. Kunnallisyksikön väkiluku on 9 223 (vuonna 2011).
Oropíoin kunnallisyksikön suurin asutus on Néa Palátian kaupunki. Siihen kuuluu myös muun muassa koko kunnan keskus Oropóksen kylä. Oropíoin kunnallisyksikkö käsittää alueen Oropóksen kunnan luoteisosassa Eteläisen Euboianlahden rannalla.


title: Oropíoi

text: Oropíoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Malakásan, Markópoulo Oropoún, Polydéndrin ja Sykáminon kanssa, jolloin se muuttui uuden kunnan kunnallisyksiköksi.


title: Oropíoi

text: Oropíoin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Pálairos

text: Pálairos (; myös "Páleros") on Kreikan kaupunki sekä samanniminen Áktio-Vónitsan kunnan kunnallisyksikkö (Δημοτική Ενότητα Παλαίρου, "Dimotikí Enótita Palaírou") ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 4 383 ja varsinaisen Pálairoksen kaupungin väkiluku 2 664 (vuonna 2011).


title: Pálairos

text: Pálairoksen kaupunki sijaitsee Joonianmeren rannalla linnuntietä noin 23 kilometriä eteläkaakkoon Prévezasta. Se on perinyt nimensä antiikin ajan Palairoksen kaupungista, joka sijaitsi nykyisen kaupungin lähellä. Pálairoksen kunnallisyksikkö käsittää Áktio-Vónitsan kunnan eteläosan. Pálairoksen kunnan alkuperäinen nimi sen perustamisesta vuodesta 1994 lähtien oli "Kekropía" (Κεκροπία, virallisesti Δήμος Κεκροπίας, "Dímos Kekropías"). Vuonna 2004 kunnan nimeksi tuli Pálairos.


title: Pálairos

text: Pálairos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Áktio-Vónitsan kunnaksi yhdessä Anaktórion ja Medeónin kanssa, jolloin se muuttui uuden kunnan kunnallisyksiköksi.


title: Pálairos

text: Pálairoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: 4AD

text: 4AD on brittiläinen itsenäinen levy-yhtiö, joka perustettiin vuonna 1980 Ivo Watts-Russellin ja Peter Kentin toimesta, alun perin Beggars Banquet Recordsin rahoittamana.


title: 4AD

text: Levy-yhtiö sai suosiota 1980-luvulla julkaistessaan musiikkia vaihtoehtorock-, post-punk-, goottirock- sekä dream pop -muusikoilta ja -yhtyeiltä kuten Bauhaus, Cocteau Twins, Modern English, Dead Can Dance, Pixies, Throwing Muses ja This Mortal Coil, Watts-Russellin omalta musiikilliselta sooloprojektilta. 4AD jatkoi suosion saamista 1990- ja 2000-luvuilla muusikoiden ja yhtyeiden kuten The Breeders, Red House Painters, TV on the Radio, St. Vincent ja Bon Iver julkaisuilta. Levy-yhtiön nykyisiin indie rock -artisteihin kuuluu muun muassa The National, Daughter, Purity Ring, Camera Obscura, Deerhunter, Grimes sekä Future Islands.


title: Adamu

text:
Adamu oli varhainen Assyrian kuningas, ja hänet on listattu toisena joukossa "seitsemäntoista kuningasta, jotka asuivat teltoissa" Mesopotamian Chroniclessa. Siinä todetaan, että Adamun seurasi Tudiyaa.
Aikaisemmin tunnettu nimi ”Adam” on hyvin samankaltainen kuin historiallinen nimi "Adamu". Assyriologi Georges Rouxin mukaan Adamun edeltäjä Tudiya olisi hallinnut 25. vuosisadan jälkipuoliskolla eaa.(eli jossakin välillä n. 2450 eaa. - n. 2400 eaa.). Mitään muuta ei tiedetä Adamun hallintokaudesta.


title: Marge Monko

text: Marge Monko (s. 1976 Tallinna) on virolainen valokuva- ja videotaiteilija. Hän opiskeli valokuvausta Viron taideakatemiassa, mistä hän valmistui maisteriksi vuonna 2008. Hän jatkoi opintojaan Belgian Gentissä Hoger Instituut voor Schone Kunsten -oppilaitoksessa (HISK, Higher Institute for Fine Arts) 2013–15. Monko on osallistunut näyttelyihin Virossa ja muissa Euroopan maissa vuodesta 2006. Vuonna 2009 hän oli mukana Manifesta 9 -näyttelyssä Belgian Genkissä. Monkon teoksia on museoiden kokoelmissa Virossa, Puolassa, Ranskassa, Itävallassa ja Sveitsissä.


title: Marge Monko

text: Monkon teokset pohjautuvat usein johonkin historialliseen tilanteeseen, ideaan tai kuvamateriaaliin – vaikkapa menneiden vuosikymmenten rannekellomainoksiin, 1800-luvun lopun ajatuksiin hysteriasta tai Jane Fondan aerobic-videoon. Monko on kiinnostunut psykoanalyysista ja sen vaikutuksista sukupuolen esittämiseen visuaalisessa kulttuurissa. Hysterian teemaan hän paneutui erityisesti opiskellessaan vuonna 2005 Wienin Universität für angewandte Kunstissa. Valokuvasarjassa "Studies of Bourgeoisie" ("Tutkielmia porvaristosta", 2004–2006) hän kuvasi psykoanalyysiin ja hysteriaan liittyviä paikkoja ja hoitomuotoja.


title: Marge Monko

text: Monko hyödyntää taiteessaan dokumentaarisuutta, lavastamista sekä appropriaatiota eli lainattuja kuvia ja tyylejä. Hän on kiinnostunut siitä, miten tiede, valtiolliset instituutiot ja viestintä ovat hyödyntäneet kuvia.


title: Marge Monko

text: Monkon yksityisnäyttely "Tutkielmia porvaristosta" oli esillä Suomen valokuvataiteen museossa Helsingissä vuonna 2007. Vuonna 2010 Monko oli mukana Amos Andersonin taidemuseon näyttelyssä "Take Care. Politics of Emacipation" ja vuonna 2011 Wäinö Aaltosen museon näyttelyssä "Vesi – tunteita ja aistimuksia".


title: Future Shock (kappale)

text: Future Shock on suomalaisen power metal -yhtye Stratovariuksen ensimmäinen single. Se julkaistiin vuonna 1988 levymerkillä CBS Finland.


title: Jaska-veturi

text: Jaska-veturi () on kuvitteellinen punainen höyryveturi pastori Wilbert Awdryn ja hänen poikansa luomassa The Railway Series-kirjasarjassa. Hän esiintyy myös Tuomas Veturi-televisiosarjassa. Jaska haluaa olla puhdas ja on ylpeä veturi.


title: Stay Free Underground Records

text: Stay Free Underground Records on suomalainen itsenäinen levy-yhtiö, joka on keskittänyt toimintansa punkmusiikin julkaisemiseen. Se perustettiin vuonna 1991 Tampereella.


title: Yangi

text: Yangi oli varhainen hallitsija Assyrian alkuvaiheessa. Hänet on listattu kolmanneksi joukossa ”seitsemäntoista kuningasta, jotka asuivat teltoissa” Mesopotamian Chroniclessa. Yangia edelsi Adamu, ja häntä seurasi Suhlamu. Tällä hetkellä ei ole muuta tietoa Yangin hallintokaudesta.


title: Scandal (Queenin kappale)

text: Scandal on brittiläisen rockyhtye Queenin kappale, joka on peräisin vuoden 1989 "The Miracle" -albumilta. Kappale ilmestyi myös singlenä b-buolenaan ”My Life Has Been Changed”. ”Scandal” nousi Britannian singlelistan 25:nneksi.


title: Black Night (kappale)

text: Black Night on suomalaisen power metal -yhtye Stratovariuksen toinen single. Se julkaistiin vuonna 1989 levymerkillä CBS Finland.


title: I Am John

text: I Am John on ruotsalaisen artistin John MEn debyyttistudioalbumi. Se julkaistiin 2. huhtikuuta 2009 levymerkillä Sony Music Entertainment.


title: I Am John

text: Albumi debytoi Ruotsissa Sverigetopplistanin sijalla 29, ja se pysyi listalla yhteensä kaksi viikkoa.


title: Sierra Leonen liikenne

text: Sierra Leonen liikennettä vaikeutti pitkä sisällissota. Maantieliikenne on keskeistä sekä tavaroiden että ihmisten liikkumisessa, mutta tiestö on pääosin huonossa kunnossa. Sierra Leoneen lentää vain muutamia lentoyhtiöitä, ja maan ainoa kansainvälinen lentoasema Lungin kansainvälinen lentoasema sijaitsee huonossa paikassa. Sen erottaa pääkaupungista Freetownista leveä lahti. Ulkomaankaupan kannalta keskeisessä asemassa on Freetownissa sijaitseva Kuningatar Elisabet II:n satama. Jokiliikenteessä on 800 kilometriä vesiteitä, ja ainoa rautatie kulkee Marampan kaivosalueelta Pepelin satamaan.


title: Sierra Leonen liikenne

text: Maantieliikenne on tavaroiden ja ihmisten liikkumisessa keskeisessä asemassa. Sen heikko kunto aiheuttaa kuitenkin ongelmia. Vuonna 2011 tehdyn arvion mukaan Sierra Leonessa oli 11 555 kilometriä teitä, mistä 1 031 kilometriä oli päällystettyä. Tiet ovat jaettu tärkeyden mukaan neljään luokkaan, luokassa A on 905 kilometriä päällystettyä ja 1 407 kilometriä päällystämättömiä teitä. Luokkia A ja B hallinnoi Sierra Leone Road Authority. Kun teiden ja siltojen rakentaminen ja jälleenrakentaminen on valmistunut, Trans-West African Coastal Highway tulee kulkemaan Sierra Leonen kautta Guinean Conakryyn sekä Liberian Monroviaan että muihin Länsi-Afrikan talousyhteisöön kuuluviin yhteentoista maihin.


title: Sierra Leonen liikenne

text: Tieverkko on keskittynyt erityisesti Läntiselle alueelle, jossa on 0,42 kilometriä teitä neliökilometriä kohden, kun Pohjoisessa maakunnassa niitä on vain 0,09 kilometriä. Maaseudun liikennettä haittaavat lisäksi teiden huono kunto ja liikennetoimijoiden vähyys. Kaupunkiliikennettä puolestaan vaivaavat ruuhkat ja toimimaton julkinen liikenne.


title: Sierra Leonen liikenne

text: Sierra Leoneen on huonot lentoyhteydet, sillä maahan lentäviä yhtiöitä on vain muutamia. Lisäksi Sierra Leonen päälentokenttä Lungin kansainvälinen lentoasema on sijainniltaan huono. Se on niemimaalla, jonka erottaa Freetownista kuusi kilometriä leveä lahti. Lentoasemalta pääsee nopeiten Freetowniin helikopterilla tai vesitaksilla.


title: Sierra Leonen liikenne

text: Uutta Mamaman kansainvälistä lentoasemaa on suunniteltu rakennettavaksi Port Lokon piirikunnan Koyan päällikkökuntaan kiinalaisten kanssa yhteistyössä, kiinalaisella työvoimalla ja lainapääomalla. Suunniteltu lentoasema sijaitsisi maanteitse noin 60 kilometriä pääkaupungista itään ja palvelisi sierraleonelaisten ohella muun muassa turismia ja maan teollisuutta. Ebolaepidemia ja raudan maailmanmarkkinahinnan lasku ovat hidastuttaneet suunnitelmaa vuosien ajan. Lentokenttähankkeen kritiikissä on ihmetelty suuren summan (400 milj. dollaria) sijoittamista ulkomaalaiseen työvoimaan sen sijaan että sillä parannettaisiin budjetiltaan alijäämäisen maan tunnettuja, keskeisimpänä pidettyjä kehityshaasteita. Myös maan päärahoittajat IMF ja Maailmanpankki ovat arvioineet, ettei Mamaman lentokenttähankkeeseen tulisi panostaa tässä vaiheessa. Maailmanpankki on todennut, että maan johtoa on johdettu harhaan. On esitetty jopa arvioita, että suunnitelmaan liittyvä Lungin kansainvälisen lentoaseman siirtyminen kiinalaisohjaukseen voisi johtaa kiinalaisen sotilaallisen tukikohdan perustamiseen Sierra Leoneen. Kiina on Djiboutin perustetun logistiikkakeskuksensa jälkeen viestinyt etsivänsä uusia kansainvälisiä sotilastukikohtia käyttöönsä.


title: Sierra Leonen liikenne

text: Lokakuussa 2016 Kiinan edustaja kertoi Mamaman lentoaseman varsinaisten rakennustöiden alkavan joulukuussa 2016 ja kestävän kolme vuotta. Rakennushankkeesta vastaa vuonna 2013 tehdyn sopimuksen mukaisesti kiinalainen osapuoli (China Railway International). Uusi lentoasema valmistuisi uusitun aikataulun mukaan vuoden 2019 loppuun mennessä.


title: Sierra Leonen liikenne

text: Sierra Leonessa on neljä satamaa. Niistä kolme on Sierra Leonen satamaviranomaisen alaisuudessa ja Pepelin satama on vuokrattu American Mineralsille. Ulkomaankaupan kannalta tärkein satama on Freetownin Kuningatar Elisabet II:n satama. Kauppalaivastoon kuuluu 215 alusta, joista 98 on ulkomaiden omistuksessa. Jokiliikenteessä on 800 kilometriä vesiteitä, joista 600 kilometriä on ympäri vuoden liikennöitävissä.


title: Sierra Leonen liikenne

text: Sierra Leonessa kulkee 84 kilometriä rautatietä. Valtion omistama rautatie, joka kulki Freetownista Bo’n kautta Kenemaan ja Daruun (sivuraide Makeniin) suljettiin vuonna 1974. Maa ei jaa rautatieyhteyksiä naapurimaiden Guinean ja Liberian kanssa. Sierra Leonen ainoa nykyinen rautatielinja kulkee Marampan kaivosalueelta Pepelin satamaan. African Minerals käyttää sitä malmin kuljettamiseen. Siirtomaa-ajalla Kuningatar Elisabet II:n satamasta oli yhteys Pendembuun asti, mutta se on purettu.


title: Sierra Leonen liikenne

text: Käveleminen on Sierra Leonessa yleinen liikkumistapa köyhyyden ja polttoaineiden korkean hinnan vuoksi. Lisäksi suuri osa väestöstä asuu pienissä yhteisöissä, joissa ei tarvitse liikkua pitkiä matkoja.


title: Abduktio (albumi)

text: Abduktio on saman nimisen yhtyeen eponyymi mini-LP, joka julkaistiin vuonna 2009 levymerkillä Combat Rock Industry. Albumin ensimmäisestä painoksesta julkaistiin 500:n kappaleen erä keltaisella, punaisella ja vihreällä vinyylillä. Toista painosta julkaistiin niin ikään 500:n kappaleen erä mustalla vinyylillä.


title: Abduktio (albumi)

text: Albumin kappaleissa on poikkeuksellisesti sekoitettu englannin kielen lisäksi myös suomea. Arvioijat ovat kuvailleet julkaisua yhtyeen paluuksi juurilleen.


title: Abduktio (albumi)

text: Albumi sai hyvän vastaanoton. Desibelin Ilkka Valpasvuo antoi albumille neljä tähteä viidestä, ja nosti erityisesti suomen kielen käytön jalustalle. Hän totesi laulajan ulosannin seestyneen ja sanoista saavan paremmin selvän, muttei pitänyt tulkintaa veltostuneena. Lammaszinen Teemu Lahtinen piti yhtyeen paluuta suoraviivaisen hardcore punkin pariin hyvänä uutisena. Hän sanoi albumin repertuaarin esittelevän yhtyeen historiaa ska-sävytteisestä melodisesta punkista aina vimmaiseen hardcoreen, ja sanoi etenkin jälkimmäisen toimivan albumilla erinomaisesti.


Maastojuoksun Suomen-mestaruuskilpailut 2017 käytiin 7. toukokuuta Heinolan Vierumäellä.


title: RM (räppäri)

text: Kim Nam-joon (; s. 12. syyskuuta 1994, Ilsan, Gyeonggi, Korean tasavalta), tunnetaan paremmin nimellä RM, on eteläkorealainen rap-artisti, lauluntekijä ja tuottaja. Hän on johtaja ja räppäri eteläkorealaisessa poikabändissä BTS, ja vuonna 2015 hän julkaisi soolo-mixtapen nimeltä "RM". Lisäksi hän on julkaissut kappaleita esimerkiksi Walen, Warren G:n, Gaekon, Krizz Kalikon, MFBTY:n ja Primaryn kanssa. Korean tekijänoikeusjärjestön mukaan hän on myös kirjoittanut yli 60 kappaletta. Aiemmin RM tunnettiin nimellä Rap Monster, mutta vuodesta 2017 eteenpäin hän on käyttänyt vain nimeä RM.


title: RM (räppäri)

text: Kim Nam-joon syntyi 12. syyskuuta 1994 Ilsanissa, Korean tasavallassa. Hänen perheeseensä kuuluu vanhempien lisäksi hänen nuorempi sisarensa Kyung-min. Ennen debyyttiään BTS:ssä Kim tunnettiin underground-räppärinä nimeltä Runch Randa, ja hän julkaisi useita kappaleita ja teki yhteistyötä muun muassa tuolloin vielä tuntemattoman räppärin Zicon kanssa. Kim on myös osa eteläkorealaista hip hop -ryhmää nimeltä "DaeNamHyup", jonka muita jäseniä ovat Marvel J, l11ven, Supreme Boi, Iron, Kyum2, Kidoh, Samsoon, Illipse ja DJ Snatch. Ryhmä oli aktiivinen vuodesta 2009 vuoteen 2013, mutta nykyään suurin osa sen jäsenistä keskittyy muihin töihin.


title: RM (räppäri)

text: Kim sai yläasteella ollessaan 850 pistettä TOEIC:sta, ja hänen ÄO:nsa on 148. Äidinkielensä korean lisäksi Kim puhuu sujuvasti englantia ja japania.


title: RM (räppäri)

text: RM, joka toimii BTS:n johtajana, oli ensimmäinen Big Hit Entertainmentin kinnittämä jäsen levy-yhtien aloittaessa yhtyeen kokoamisen vuonna 2013. Hän oli kolme vuotta harjoittelijana yhtyeen kahden muun rap-artistin, Jung Ho-seokin ja Min Yoon-gin kanssa. 13. kesäkuuta 2013 RM debytoi BTS:n jäsenenä Mnet's - "M! Countdownissa" kappaleella "No More Dream", joka julkaistiin ryhmän debyyttialbumilla "2 Cool 4 Skool". Johtajana RM:n tehtäviin kuuluu muun muassa jäsenten kannustaminen, erimielisyyksien ratkaiseminen ja palkintopuheiden pitäminen. RM on myös kertonut johtajuuden olevan toisinaan haastavaa siksi, että hän on vasta yhtyeen kolmanneksi vanhin jäsen: häntä vanhempia ovat Suga ja Jin. Eteläkorealaisen etiketin mukaan itseä vanhempia henkilöitä kunnioitetaan, eikä heitä tulisi esimerkiksi käskeä.


title: RM (räppäri)

text: Johtajan ja räppärin roolien lisäksi RM sanoittaa, säveltää ja tuottaa aktiivisesti kappaleita BTS:lle.


title: RM (räppäri)

text: Liityttyään yhtyeeseen RM sai yhtyetoverinsa Sugan tavoin paljon kritiikkiä eteläkorealaiselta rap-yhteisöltä, sillä k-pop-yhtyeeseen kuulumisen nähtiin olevan ristiriidassa rap-musiikin kanssa. Vuonna 2013 rap-artisti B-Free sanoi RM:lle ja Sugalle radio-ohjelmassa, että meikkaaminen tekee heistä "tyttöjä" eikä se näin ollen sovi maskuliiniseen hip hop -kulttuuriin. Toisaalta RM:aa on kritisoitu toisinaan myös siitä, ettei hän vastaa k-pop-kulttuurin kauneusihanteita.


title: RM (räppäri)

text: RM on tehnyt yhteistyötä useiden eteläkorealaisten ja yhdysvaltalaisten artistien kanssa, ja hänellä on myös oma studio nimeltä Mon Studio. Vuonna 2015 RM julkaisi Warren G:n kanssa kappaleen "P.D.D. (Please Don`t Die)". Musiikkivideo sisälsi kulissien takana kuvattua materiaalia heidän yhteistyöstään Los Angelesissa.


title: RM (räppäri)

text: 31. joulukuuta 2014 BTS teki alkuesityksen MBC Gayo Daejejeonissa, joka sisälsi Krizz Kalikon laulun "Spaz". Krizz Kaliko ja RM julkaisivat myöhemmin, 20. maaliskuuta, BTS:n SoundCloudissa yhdessä RM:n soolo-mixtapella kappaleen "Rush".


title: RM (räppäri)

text: RM on tehnyt yhteistyötä hip hop -ryhmä MFBTY:n kanssa kappaletta "Bucku Bucku (부끄부끄)" varten. Hän esiintyi "Bucku Buckun" musiikkivideolla ja myös MFBTY:n toisella musiikkivideolla, jossa hän räppäsi kappaleessa "Bang Diggy Bang Bang (방뛰기방방)."


title: RM (räppäri)

text: RM julkaisi 20. maaliskuuta 2015 ensimmäisen soolo-mixtapensa, joka kantoi nimeä "RM.". Hänen ensimmäinen kappaleensa "Awakening (각성)" julkaistiin musiikkivideon kanssa 12. maaliskuuta. Kahdelle ensimmäiselle kappaleelle hänen mixtapeltaan, "Do You" ja "Joke (농담)" julkaistiin myös musiikkivideot Youtubessa. Hänen mixtapensa oli sijalla 48 "Spin-lehden listalla "50 Best Hip Hop Albums 2015"."


title: RM (räppäri)

text: 9. huhtikuuta 2015 Primary julkaisi mini-albumin "2-1," jolla RM esitti yhdessä laulaja Kwon Jin-ah'n kanssa kappaleen "U".


title: RM (räppäri)

text: Hänen uutta albumiaan "Andre" varten Yankie julkaisi 5. kesäkuuta animoidun musiikkivideon kappaleesta "ProMeTheUs". Kappaleessa esiintyivät RM:n lisäksi Dok2, Juvie Train, Double K, Topbob ja Don Mills.


title: RM (räppäri)

text: RM teki yhteistyötä Marvelin kanssa "Fantastic Four -" elokuvan kappaletta varten. Digitaalinen single, "Fantastic", jossa myös Mandy Ventrice esiintyi, julkaistiin 4. elokuuta Melonin, Genien, Naver Musicin ja muiden musiikkisivustojen kautta.


title: RM (räppäri)

text: 20. syyskuuta 2015 RM osallistui All Force Onen (AFO) konserttiin "Hot and Cool Concert" yhdessä muiden hip hop-artistien kanssa, joita olivat Palo Alto, Verbal Jint, Supreme Boi, Sik-k, ja Incredivle.


title: RM (räppäri)

text:
30. elokuuta 2016 julkaistiin Hommen uusi single "Dilemma", jonka RM tuotti yhdessä Bang Shi-Hyukin kanssa. Tämä oli hänen toinen virallinen tuotantonsa BTS: "Epilogue: Young Foreverin" ja epävirallisen SoundCloud julkaisun "I Knowin" jälkeen . Tämä oli myös toinen kerta, kun Kim oli sanoittanut ja säveltänyt kappaleen muille esittäjille kuin BTS:lle vuoden 2013 jälkeen. Tätä ennen Kim oli osallistunut GLAM-tyttöbändin kappaleiden "Party (XXO)" ja "I Like That" tekemiseen.
Kim oli tvN:n esittämän keskusteluohjelman "Problematic Men" osa-aikainen panelisti vuonna 2015. Ohjelmassa viisi julkisuudesta tunnettua miestä keskustelevat ajankohtaisista aiheista.


title: RM (räppäri)

text: Kim on mallina kahvibrändi "K'hawah:lle "Ironin ja AOA:n Jiminin rinnalla.


title: RM (räppäri)

text: Haastattelussa "Hiphopplaya-"verkkolehteen RM vastaanotti kiitokset Warren G:ltä, joka totesi: ""Artistin ja tuottajan näkökulmasta katsottuna RM on yksi parhaimmista räppäreistä, joita tiedän. Tapa, jolla hän räppää, on erinomainen"". On "4things" show’ssa, Tiger JK MFBTY-kollektiivista totesi, että RM on "k-popin juniori, joka muutti käsityksen idoleista." Heinäkuussa 2016 julkaistiin kaksi kirjaa, jotka molemmat kantoivat nimeä "HipHopHada". Ne sisältävät 42 eteläkorealaisen hip hop -artistin lyhyet elämäkerrat, ja mukana on myös RM:n kirjoittama osio. Lisäksi yhdysvaltalainen hip-hop -lehti "XXL" on koonnut listan kymmenestä eteläkorealaisesta räppäristä, joihin lukijoiden olisi hyvä tutustua. Listalta löytyy myös RM. Kirjailija Peter A. Berry puolestaan vertaa RM:iä "Pitbulliin tai Flo Ridaan", ja sanoi, että "RM harvoin epäonnistuu elämään nimensä arvoisesti." Hän kuvailee räppäriä "yhdeksi kaikkein taitavimmasta räppäreistä, joka kykenee vaihtamaan fiilistä vaivattomasti kuin liukuen läpi erilaisten instrumentaalien".


title: RM (räppäri)

text: Kim on puhunut paljon HLBT-ryhmien oikeuksien puolesta ja kertonut myös avoimesti ahdistuksestaan. Hän harrastaa muun muassa muotia ja figuurien keräilyä.


title: Suhlamu

text: Suhlamu oli varhainen hallitsija Assyrian("Aššūrāyun") valtakunnan alkuvaiheessa. Hänet on listattu neljänneksi joukossa ”seitsemäntoista kuningasta, jotka asuivat teltoissa” Mesopotamian Chroniclessa. Suhlamua edelsi Yangi , ja häntä seurasi Harharu . Muuta ei ole tiedossa Suhlamun hallituskaudesta.


title: Jordan Peele

text: Jordan Peele (s. 21. helmikuuta 1979 New York, New York, Yhdysvallat) on yhdysvaltalainen näyttelijä, koomikko, tuottaja, ohjaaja ja Oscar-palkittu käsikirjoittaja. Hän tuli vuosina 2003–2008 tunnetuksi yhtenä "MadTV"-sketsishown’n näyttelijöistä. Peele tunnetaan myös Comedy Centralin "Key & Peele" -sarjasta, jossa hän esitti sketsejä Keegan-Michael Keyn kanssa. Sarjaa tehtiin vuosina 2012–2015, ja se palkittiin parhaan sketsiohjelman Emmy-palkinnolla.


title: Jordan Peele

text: Vuonna 2017 ensi-iltansa sai Peelen esikoisohjaus "Get Out", jonka hän myös käsikirjoitti. Elokuva osoittautui menestykseksi, sillä viiden miljoonan dollarin budjetilla tehty elokuva keräsi maailmanlaajuisesti lipputuloja yli 200 miljoonaa dollaria. Peelestä tuli historian ensimmäinen afroamerikkalainen, joka on voittanut Oscarin parhaasta alkuperäisestä käsikirjoituksesta. Elokuva sai Oscar-ehdokkuudet myös parhaasta elokuvasta ja ohjauksesta.


title: Jordan Peele

text: Peele on itse esiintynyt muun muassa elokuvissa "Wanderlust" (2012), "Keanu" (2016) ja "" (2017). Hänellä oli sivurooli televisiosarja "Fargon" (2014) ensimmäisellä kaudella.


title: Jordan Peele

text: Peele on perimältään äitinsä puolelta valkoinen ja isänsä puolelta afroamerikkalainen.


title: Kriot

text: Kriot ovat etninen ryhmä Sierra Leonessa. He ovat vapautettujen afroamerikkalaisten, länsi-intialaisten ja vapautettujen afrikkalaisten orjien jälkeläisiä, jotka asettuivat Sierra Leonen Läntiseelle alueelle vuosien 1787 ja (noin) 1885 välillä. Britit olivat perustamassa siirtomaata ja sen perustamista kannattivat myös abolitionistit. Uudisasukkaat kutsuivat uutta kotiaan nimellä Freetown. Nykyään kriot käsittävät noin viisi prosenttia Sierra Leonen väestöstä.


title: Tarina urheudesta

text: Tarina urheudesta () on suoraan videolle julkaistu brittiläinen animaatioelokuva vuodelta 2014, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions.